Argitalpena: EHAA, 2006/12/18, 239. zk.; EAO, 2011/11/4, 266. zk.\n§ 280. 7/2006 LEGEA, ABENDUAREN 1EKOA, EUSKADIKO MUSEOEI BURUZKOA\nIldo horretatik, oinarri juridiko bat ezarri behar da Euskadin gizartearen zerbitzurako kultura- eskaintza izango den museo-jardueraren garapena bultzatzeko. Jarduera horrek, gainera, hainbat alderdi bilduko ditu historian zehar euskal herriaren kultura-ondarearen funtsezko osagarri diren elementu materialak eta ez-materialak osatzen dituzten ondasunak ezagutu, aztertu, ikertu, kontserbatu, bideratu eta gozatzeari buruz. Horretarako ematen da, hain zuzen ere, Euskadiko Museoei buruzko Legea.\nXedapen indargabetzailak espresuki indargabetzen ditu Euskal Kultura Ondarearen Legearen IV. tituluko III. kapitulua eta hirugarren xedapen gehigarria, eta, bestalde, ohiko formula erabiltzen du, hau da, legea indarrean jartzen denean eraginda suertatzen diren xedapenak aipatzearena.\n1. Hauek dira legearen helburuak:\n2. Artikulua - Museoaren eta bildumaren kontzeptua, funtzioak eta sorrera\n1. Lege honen ondorioetarako museotzat joko dira baldintza hauek betetzen dituzten entitate iraunkorrak: irabazi-asmorik gabeak izatea; publikoarentzat irekita egotea; gizartearen eta horren garapenaren zerbitzura egotea eta historia, arte, arkeologia, paleontologia, antropologia, etnografia, etnologia, zientzia, teknika eta naturaren alorrean edo bestelako edozein kultura alorretan baliotsu diren multzo eta bildumak batu, eskuratu, kontserbatu, ordenatu, dokumentatu, ikertu, zabaldu eta erakustea modu zientifiko, estetiko eta didaktikoan, eta hori guztia helburu jakin batzuekin: ikertzea, heztea, gozatzea, begiestea eta zientzia eta kultura sustatzea.\n2. Halaber, museotzat joko dira historia, arkeologia, ekologia, industria, etnologia, natura edo kulturaren museo alorretan balioa duten espazio eta monumentuak edo ondasun higiezinak, baldin eta bertan kultura-ondasunak edo ondasun biziak bildu, kontserbatu eta zabaltzen badira.\n3. Bildumatzat joko dira jendeari etengabean eta modu koherente eta ordenatuan erakusten zaizkion ondasun higigarrien multzo egonkorrak, museoei lege honetan ezartzen zaizkien baldintza guztiak bete ez arren garrantzi edo balio kultural, tekniko edo zientifikoa eta dituzten funtsen inbentarioak eta kontserbazio eta zaintzarako neurriak baldin badituzte.\n4. Hauek izango dira museoen zereginak:\n5. Museoek bestelako kultura-jarduera osagarriak ere burutu ahal izango dituzte baldin eta nahikoa baliabide badute eta horrek lege honen arabera dagozkien zereginak normaltasunez burutzea eragozten ez badie.\n6. Lege honen ondorioetarako, nagusiki lege honetan aipatutako ezaugarri eta zereginak ez dituzten liburutegi, artxibo, hemeroteka, filmoteka eta kultura-instalazioak ez dira museo edo bildumatzat onartuko.\n7. Lege honen ezarpen-esparruari lotutako entitateek Euskadiko Autonomia Erkidegoan museo edo bilduma bat sortzeko beharrezkoa izango da, Museoen Aholku Batzordek bere iritzia adierazi ondoren, Eusko Jaurlaritzan kultura alorreko eskumenak dituen saileko buruaren agindua, artikulu honetan ezarritako baldintzak betetzen direla egiaztatuta.\n3. Artikulua - Lege honek hartzen dituen museoen eta bildumen arloan Autonomia Erkidegoko Administrazioaren eskumenak\n4. Artikulua - Museo eta bildumetako funtsen definizio eta izaera\n1. Irizpide zientifiko eta teknikoen arabera ordenatzen eta sailkatzen diren testigantza material eta ez-materialek osatzen dituzte museo edo bilduma bateko funtsak.\n2. Lege honek ez du Euskadiko museo eta bildumetako funtsen titulartasuna aldatzen.\nEUSKADIKO MUSEO ETA BILDUMEN ARAUBIDEA\nEUSKADIKO MUSEOAK ETA BILDUMAK ONARTZEA\n5. Artikulua - Euskadiko museo gisa onartzea\n6. Artikulua - Euskadiko bildumak onartzea\n7 Artikulua - Euskadiko museo edo bildumen titularrek onarpena eskatzea\n8. Artikulua - Euskadiko Museo eta Bildumen Erregistroa\n1. Euskadiko Museo eta Bildumen Erregistroa sortzen da, Eusko Jaurlaritzan kultura alorreko eskumenak dituen sailari atxikita, museoen inbentario ofiziala izateko, eta ezinbesteko baldintza izango da "Euskadiko museo" edo "Euskadiko bilduma" gisa onarpen formala jasotzeko, baita izen horiek erabili ahal izateko ere.\n2. Euskadiko Museo eta Bildumen Erregistroaren antolamendua eta funtzionamendua erregelamendu bidez ezarriko dira. Erregistroan ondoko datu haeuk agertu beharko dira beti: titulartasuna, zuzendaritza-organoak, helbidea, jardute-eremua, zaindutako funtsak eta funtzionatzeko arauak.\n3. Kultura alorreko eskumenak dituen Eusko Jaurlaritzako saila erregistroa eguneratuta mantentzeaz arduratuko da, bai museo eta bildumei bai funts eta zerbitzu-hornikuntzari dagokienez.\n9. Artikulua - Euskadiko Museo eta Bildumen Erregistroan inskribatzea\n1. Euskadiko Museo eta Bildumen Erregistroan inskribatzeko, entitateek nahitaez bete beharko dituzte lege honetan eta berori garatzeko arauetan zehazten diren baldintzak. Hala ere, entitateok haien espezialitateko nazio edo nazioarteko beste museo-sare batzuetan ere sartu ahal izango dira.\n2. "Euskadiko museo" edo "Euskadiko bilduma" gisa onarpen formala jasotzeko, nahitaezkoa izango da erregistroan inskribatuta egotea. Erregistroko inskripzioa Eusko Jaurlaritzan kultura alorreko eskumenak dituen saileko buruaren aginduz egingo da, behin Museoen Aholku Batzordeak bere iritzia adierazi ondoren, eta agindu hori Euskal Herriko Agintaritzaren Aldizkarian argitaratuko da.\n3. Lege honetan aipatzen diren zentroen izenetan "Euskadiko museoa" edo "Euskadiko bilduma" terminoak erabili ahal izateko, nahitaezkoa izango da erregistroan inskribatuta egotea.\n4. Autonomia Erkidegoko Administrazio Publikotik edo bere aurrekontuen kargura museo edo bildumetarako laguntzak edo onurak jaso ahal izateko nahitaezkoa izango da erregistroan inskribatuta egotea.\n5. Onartua izateko eta erregistroan inskribatzeko oinarri izan ziren eskakizunak betetzen ez badira, emandako onarpena baliogabetu ahal izango da, betiere kontraesaneko espedientea izapidetu ondoren.\n6. Museo batek Euskadiko Museo eta Bildumen Erregistroan inskripzioa egiteko eskakizunak behin eta berriz betetzen ez baditu, horren inskripzioa ezereztu egingo da.\nEuskadiko museo eta bildumen kudeaketa\n10. Artikulua - Euskadiko museo eta bildumen betebehar orokorrak\n11. Artikulua - Pertsonala\n1. Euskadiko museo eta bildumetako zuzendaritzako kideek eta teknikariek beren zereginetarako behar dituzten oinarrizko espezializazio-baldintza profesionalak bete beharko dituzte. Baldintza horiek erregelamenduz ezarriko dira.\n2. Titulartasun publikoko museo eta bildumetako langileek eta, baldin badaude, kide anitzeko zuzendaritza- eta kudeaketa-organoetako kideek ezin izango dute merkataritza-jarduerarik burutu museo edo bildumako edukiari lotutako kultura-ondare higigarriekin, ez beren kabuz, ez hirugarrenen bitartez.\n12. Artikulua - Bisitaldiak\n1. Euskadiko museo eta bildumek eskariaren araberako ordutegi orokor egonkor bat eskaini behar dute bisitarientzat, baita ikertzaileak sartu ahal izateko ordutegia ere. Euskadiko Museoen Sistema Nazionaleko museo eta bildumetako bisita-ordutegiak erregelamenduz gutxienekotzat jotzen dena bermatu beharko du.\n2. Euskadiko museo eta bildumek sarrera- eta bisita- baldintza egokiak ezarriko dituzte beren funtsen segurtasun eta kontserbazioa bermatzeko, funts horiek behar bezala erakutsi eta ikusi ahal izango direla ziurtatzeko eta entitatearen berezko zereginak behar bezala burutu ahal izateko. Ezin izango dira, inola ere, zuzenean edo zeharka diskriminatzaileak diren baldintzak ezarri; erakusketentzat edo instalazioentzat arrisku larria egon daitekeenetan, salbuespenez, harrera-eskubidea gorde ahal izango da.\n3. Astean behin gutxienez Erkidegoaren titulartasunpeko museoetara sartzea doakoa izango da herritar guztientzat, bertan gordetzen diren ondasunak kontserbatzeko edo erakundearen beraren egitekoa dela-eta ezar daitezkeen murrizketak eragotzi gabe.\n4. Euskadiko museo eta bildumek beren instalazioak egokituko dituzte, eraikinen balioak errespetatuz, mugikortasun murriztua edo minusbaliotasun fisikoa duten pertsonei sarbidea errazteko, betiere Euskadiko Autonomia Erkidegoan aplikagarri den legeriaren arabera.\n13. Artikulua - Kontzeptua\n14. Artikulua - Osaera\n1. Hauek dira Euskadiko Museoen Sistema Nazionala osatzen dutenak:\n2. Titulartasun pribatuko beste museoak, lurralde historikoen edo Estatuaren titulartasunpekoak eta horien administrazio-zerbitzuak Euskadiko Museoen Sistema Nazionalean sartu ahal izango dira, baldin eta sisteman sartzeko borondatea berariaz adierazten duen hitzarmen bat sinatzen badute Euskal Autonomia Erkidegoko Administrazioarekin.\n15. Artikulua - Euskadiko Museoen Sistema Nazionaleko museo eta bildumen betebeharrak eta ondorioak\ne) Museo edo bildumako bisitariei harrera egitean eta informazioa ematean, baita, espezialitateak edo jakintza-gaiak hala eskatzen badu, funtsen kudeketan eta dokumentazioan ere, Euskadiko Autonomia Erkidegoko bi hizkuntza ofizialen erabilera bermatzea.\n2. Euskadiko Museoen Sistema Nazionaleko museo eta bildumek lehentasuna izango dute Euskal Autonomia Erkidegoak museo-jarduerak sustatzeko ematen dituen diru-laguntzak eta laguntza teknikoa jasotzeko orduan.\n16. Artikulua - Harremanak museo-sareekin eta beste museo-sistema batzuekin\n1. Autonomia Erkidegoa baino eremu txikiagoko museo-sareak sortu edo erregulatzeko arauak onesteko Eusko Jaurlaritzan kultura alorreko eskumenak dituen sailaren txostena izan beharko da.\n2. Erregelamendu bidez ezarriko dira sare horiek Euskadiko Museoen Sistema Nazionalarekin koordinatzeko arauak.\n17. Artikulua - Definizioa\n1. Eusko Jaurlaritzak interes nazionaleko museo izenda ditzake Euskadiko kultura-ondarearen barruan esanguratsuak diren museoak, dela biltzen dituzten kultura-ondasunak garrantzi eta balio handikoak direlako, dela beren bildumetako izaera orokor edo bereziarengatik, dela bertako ondareak duen interesak museoaren beraren esparrua gainditzen duelako.\n2. Interes nazionaleko izendatu arren, museoaren titulartasuna eta kudeaketa ez da aldatuko.\n18. Artikulua - Aitortzeko prozedura\n19. Artikulua - Ondorioak\n1. Eusko Jaurlaritzak hau eskainiko die interes nazionaleko museoei:\n2. Aparteko laguntzak ere eman ahal izango dira ondasun higiezinetan inbertitzeko, birmoldaketa museografikoak egiteko, erosketetarako, ikerketetarako, zaharberritzetarako, dokumentaziorako, museo-ondarea zabaltzeko edo langileak prestatzeko.\n20. Artikulua - Hitzarmen bidezko garapena\n21. Artikulua - Gordailuak eratzea\n1. Horren beharra egiaztatzen dutenean, edo beste erakunderen batekin sinatutako akordioaren bidez, Euskadiko Museoen Sistema Nazionaleko museo eta bildumek kultura-ondarea osatzen duten ondasunak jaso ahalko dituzte gordailuan, betiere horiek gordetzeko duten ahalmenaren eta sortze beretik dituzten helburuen arabera.\n2. Museo edo bilduma jasotzaileak zeintzuk izango diren Eusko Jaurlaritzan kultura alorreko eskumenak dituen sailak erabakiko du hurbiltasun-irizpideen eta gai-espezialitateen arabera eta kontuan hartuta materialak non kontserbatuko diren egokien eta zientzia eta kultura funtzioa non beteko duten ondoen.\n3. Autonomia Erkidegoaren titulartasunpeko museoetan gordailatzea Eusko Jaurlaritzan kultura alorreko eskumenak dituen sailaren ebazpen baten bitartez egingo da. Ebazpen horretan hauek adieraziko dira: gehienezko gordailatze-epea, gordailatutako ondasunaren deskribapena, non erakutsiko den eta kontserbazio eta segurtasunerako betekizun teknikoak.\n4. Gainerako museoetan, gordailatzeak hitzarmen edo kontratu bidez egingo dira, kasuan kasu, eta aurreko idatz-zatian zehaztutakoa adieraziko da.\n22. Artikulua - Nahitaezko gordailatzea\n1. Instalazioen akatsengatik, indarrean dagoen araudia ez betetzeagatik edo edozein eratako aparteko gorabeherengatik museo edo bilduma bateko funtsen kontserbazioa, segurtasuna edo irisgarritasuna arriskuan badago, Eusko Jaurlaritzan kultura alorreko eskumenak dituen sailak funts horiek beste museo batean edo batzuetan gordailatzeko xeda dezake erabaki hori eragin zuten arrazoiak desagertu arte. Hori egin baino lehen, ordea, titularrak bere iritzia adierazi ahal izango du.\n2. Museo edo bilduma bat itxi edo desegiten bada edo ixten badute, Eusko Jaurlaritzan kultura alorreko eskumenak dituen sailak funtsak beste museo batean edo batzuetan gordailatzeko xeda dezake, betiere museoaren titularrarekin adostasuna lortu ondoren, eta interesa izan lezaketenen iritzia entzun ondoren. Museo hartzaileak egokia izan behar du gordailatuko diren ondasunetarako eta, hori aukeratzeko orduan, kontuan hartuko da hurbiltasun geografikoa. Gordailatutako funtsak jatorrizko museo edo bildumara itzuliko dira erabaki eta akordio horiek hartzea eragin zuten arrazoiak desagertzen direnean.\n23. Artikulua - Lehentasunez erosteko eta atzera eskuratzeko eskubideak\n1. Euskadiko museo eta bildumetako funtsei dagokienez, jabetza edo edozein eskubide erreal kostu bidez eskualdatzen bada, Eusko Jaurlaritzan kultura alorreko eskumenak dituen sailak lehentasunez erosteko eta atzera eskuratzeko eskubideak erabili ahal izango ditu.\n2. Lehentasunez erosteko eta atzera eskuratzeko eskubideak Euskal Kultura Ondarearen Legean adierazitakoaren arabera erabiliko dira.\n24. Artikulua - Desjabetzea\n1. Titularrek ez badute betetzen museoak eta bildumak eta horien funtsak babestu, mantendu, zaindu eta kontserbatzeko obligazioa, edo Eusko Jaurlaritzaren berariazko baimenik gabe horien erabilera aldatu dutelako funtsak hondatu, galdu edo suntsitzeko arriskuan jartzen badituzte, hori gizarte-intereseko arrazoia izango da desjabetzeko.\n2. Halaber, Euskadiko Museoen Sistema Nazionaleko museoak sortu, handitu, hobetu edo seguruago bihurtzeko lurra edo eraikinak behar direnean, desjabetzea erabili ahal izango da, baita museoen alboan dauden higiezinak helburu berbererako eskuratu behar direnean ere.\n25. Artikulua - Erreprodukzioa\n1. Euskadiko museo edo bilduma bateko funtsak edozein bitarteko erabiliz erreproduzitu ahal izateko, baldintza hauek bete behar dira: kultura-ikerketa eta zabalkuntzaren mesederako izatea, egileen jabetza intelektualeko eskubideak errespetatzea, isilpeko informazioaren zabalkundea kontrolatu, lanaren kontserbazioa bermatzea eta museo edo bildumako ohiko jarduera ez eragoztea.\n2. Euskadiko museo edo bilduma bateko funtsen kopiak eta erreprodukzioak egiteko baimena museo edo bildumaren titularrak eman beharko du. Gordailuen kasuan, gainera, gordailuen titularren adostasuna beharko da.\n3. Museo edo bilduma bateko funtsen kopia eta erreprodukzioetan kopia direla adierazi behar da, eta jatorria aipatu.\n26. Artikulua - Zaharberritzea\n1. Zaharberritze-lanak egin behar direnean, erregelamendu bidez ezartzen diren espezializazio-baldintzak betetzen dituzten profesionalek egin behar dituzte.\n2. Zaharberritze-lan bakoitzak bere proiektua eta txostena izan beharko ditu. Bertan, zaharberritu beharreko ondasunean egiten diren esku-hartze guztiak jasoko dira.\n27. Artikulua - Arau-hausteak\n1. Euskal Kultura Ondarearen Legean ezarritakoez gain, museo eta bildumen alorreko arau-hauste administratibotzat joko dira lege honetan ezarritako betebehar eta obligazioak urratzen dituzten egitateak, egitezkoak zein ez-egitezkoak.\n2. Arau‑hausteak oso larriak, larriak edo arinak izan daitezke.\n2.1 Arau-hauste oso larriak:\n2.2 Arau-hauste larriak:\nc) Lege honen menpeko museo edo bildumetan Administraziaren ikuskatze-ahalmena eragoztea.\n2.3 Arau-hauste arinak:\n28. Artikulua - Zehapenak\n1. Zehapen hauek ezarriko dira:\n2. Zehatzeko ebazpenean, kasuan kasuko isuna ezartzeaz gain, zehapen-espedientea eragin duen jarduerak urratu duen legeria leheneratzeko neurri guztiak ere adieraziko dira.\n29. Artikulua - Erantzuleak\n1. Lege honetan aurreikusitako arau-hausteen erantzuleak dira arau-hauste horiek egiten dituzten pertsona fisiko zein juridikoak.\n2. Agerian nahiz isilbidez arau-haustea egiten utzi eta hura eragozteko hartu beharreko neurriak hartzen ez dituzten museoen, edo beren bildumen, edo beren funtsen zati baten titularrak ere erantzule izango dira.\n30 Artikulua - Erantzukizuna aldatzen duten egoerak\n31. Artikulua - Museoen Aholku Batzordea\n1. Euskadiko Museoen Aholku Batzordea sortzen da, lege honetan finkatutako eskumen eta aginpideak gauzatzearekin zerikusia duten gaietan Eusko Jaurlaritzaren organo aholkularia izan dadin.\n2. Hauek dira Euskadiko Museoen Aholku Batzordearen funtzioak:\n3. Batzordearen osaera erregelamendu bidez arautuko da. Osaeran, Euskadiko Museoen Sistema Nazionalean inplikatutako sektore eta erakunde guztiek parte hartzen dutela bermatuko da.\n1. Lege hau Eliza katolikoaren edo beste erlijioen ondasunei aplikatzeko, horiekin egindako edo egingo diren hitzarmenak hartuko dira aintzat.\n2. Museo eta bildumetako funtsen erlijio-erabilera erlijio desberdinen ordezkariekin adostuko da.\nSei hilabeteko epea egongo da, lege hau indarrean jartzen denetik, Euskadiko Museoen Aholku Batzordea eratzeko.\nLege honen menpeko titulartasun publikoko museo eta bildumek lau urteko epea izango dute lege honetan xedatutakoari egokitzeko.\nErregistratuta ez dauden museoei edo bildumei ere laguntzak eman ahal izango zaizkie, lau urtez, baldin eta Euskadiko museo edo bilduma gisa onarpena jasotzeko helburua badute, lege honek eta berori garatzeko xedapenek ezartzen dituzten baldintzak beteta.\nBaimena ematen zaio Eusko Jaurlaritzari lege hau garatzeko eman behar diren erregelamenduzko xedapenak emateko, eta kontsumorako prezioen urteko indizearen arabera zehapenak eguneratzeko.\nLege hau Euskal Herriko Agintaritzaren Aldizkarian argitaratzen den egunaren biharamunetik hiru hilabetera sartuko da indarrean.


Sara Cozar – Infocom\nInfocom > Sara Cozar\nEkintza extrakurrikularrak, Ikasketak, NO USAR (Noticias)\tAsier Leoz ∿ 23 de abendua de 2008\nEguberritako oporrak hasi aurretik Euskadi Irratiko Aperitifa saioko lantaldea izan dugu Deustuko Unibertsitatean. Teknikari, esatari eta gainontzekoak etorri ziren asteartean gurera euren tramankulu eta tresna guztiekin eta saio ederra eskaini ziguten. Garikoitz Udabe usurbildarra saioaren gidari izan zen goizero bezala, baina oraingoan gure unibertsitateko ikasleak zituela publiko moduan eta galderak eginez eguneko gonbidatuei. Sara Cozar…\nEuskadi Irratiko “Aperitifa” Unibertsitatean eta zuzenean\nEkintza extrakurrikularrak, Ikasketak, NO USAR (Noticias)\tAsier Leoz ∿ 16 de abendua de 2008\nGarikoiz Udabe gidari daukala, Aperitifa magazineak urteak daramatza sendo Euskadi Irratiko programazioan. Hori lortzeko sekretua akaso ez dugu begi bistan izango bihar, baina bai irratsaioa bere horretan, hau da, honelako programa bat egiteak dakarren lana, produkzio, errealizazio eta lokuzio kontuak barne. Eguerdiro Aperitifa saioa egiten duen lantalde osoa izango dugu bihar Deustuko Unibertsitatean. Baina, horrez…


Clay konderria (Georgia) - Wikipedia, entziklopedia askea.\nClay konderria (Georgia)\n506,04 km2 (%89.94)\n56,6 km2 (%10.06)\nClay konderria (ingelesez: Clay County) Georgiako konderri bat da, Ameriketako Estatu Batuetan. Hiriburua Fort Gaines da. 2010eko zentsuaren arabera 3.183 biztanle zituen, Clay kilometro koadroko azaleran.\nClay konderriak 562,63 kilometro koadro ditu. Horietatik 56,6 ura dira. Beste 506,04 lurra dira. Biztanleria dentsitatea 0,18 da.\n2010eko zentsoan bizi ziren 3.183 pertsonetatik 1.214 txuriak edo hispanoak dira. Horietatik hispano edo latino kategorian 26 dira. 1.920 beltzak edo afroamerikarrak. 11 amerikar natiboak ziren eta 1 Hawaii edo Pazifikoko irletako natiboak. 10 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 27 pertsonek kokatzen zuten.\nMultimedia: Clay County, Georgia


Donostiako haur goiztiar baten heriotza ikertzeko eskatu diote fiskal nagusiari\n"Ez dakigu medikuen preskripzioa oker zegoen ala erizainak egin duen akatsa", azaldu du Pazientearen Defendatzailearen presidenteak.\nPazientearen Defendatzaileak ofiziozko ikerketa bat abiarazteko eskatu dio Maria del Carmen Adan EAEko fiskal nagusiari, haur goiztiar baten heriotzaren inguruabarrak eta bizirautea lortu zuen beste baten ondorioak ezagutzeko, Donostia Unibertsitate Ospitalean izandako akats mediko baten ondorioz.\nAntza denez, bi egunez biei anestesiko bat eman zieten, zegokien elikadura-serumaren ordez, eta bat hil egin zen, eta bestea, goiztiarra hura ere, bizirik irautea lortu zuen, baina ondorioekin. Sendagai aldaketa onartu du Euskal Osasun Zerbitzuak familiei emandako txosten batean. Abokatuek "akats justifikaezina" dela eta kalte-ordainak eskatu dituzte.\nCarmen Flores Pazientearen Defendatzailearen presidenteak ohar batean adierazi duenez, gertatutakoa "astakeria" izan da, eta Fiskaltzari eskatu dio gertatutakoa ikertzeko eta haur gehiago kaltetuta ote izan diren jakiteko.\nBizkaiak banda zabala lurralde osora eramateko deialdia onartuko du bihar\n10 milioi euroko zuzkidurarekin, azken belaunaldiko sarea "Bizkaiko txoko guztietara, bereziki landa-eremuetara" hedatzea bultzatuko du foru erakundeak.\nBizkaiko Foru Aldundiko Gobernu Kontseiluak astearte honetan onartuko du banda zabalaren sarea lurraldeko gune sakabanatuetara zabaltzeko dirulaguntzen deialdia, 10 milioi euroko zuzkidurarekin, Unai Rementeria ahaldun nagusiak Politika Orokorreko osoko bilkuran iragarri duenez.\nBizkaiko diputatuaren arabera, ekimena lurralde "digitalarekin" eta eskualdeen arteko "berdintasunarekin" duen konpromisoaren barruan kokatzen da. "Lehena, premiazkoena, azken belaunaldiko banda zabala hedatzea" dela esan du.\nHori dela eta, Gobernu Kontseiluak astearte honetan onartuko du "hamar milioi euroko lizitazioa Internet Bizkaiko txoko guztietara eramateko, batez ere landa-eremuetara".\nRementeriaren hitzetan, "duela egun batzuk Espainiako Gobernuaren oniritzia jaso zuen planak", eta bihar banda zabaleko sareak Bizkaiko gune sakabanatuetara hedatzeko dirulaguntzen deialdia lizitatuko da, 300 megako gutxieneko edukierarekin, "Europako Agenda Digitalarekin erabat lerrokatuta eta 2023ko ekainaren 1erako ezarritako gehieneko egikaritze-epearekin".\nHaurrak eta COVID-19a: Gutxiago kutsatzen dut...\nBi pediatrekin hitz egin dugu eta bie...\nAudiorik gabe. Zenbait ikerketak iradoki bazuten ere, orain praktikak baieztatu egin du: umeak gutxiago kutsatzen dira, inguruko helduak gutxiago kutsatzen dituzte, eta euren sintomak arinagoak dira, Osakidetzako eta Osasunbideko pediatrek nabarmendu dutenez. "Umeak ez dira birusaren kutsatzaile nagusiak", erantsi dute. Hiru aste igaro dira ikasturtea hasi zenetik, eta orain arte bildutako datuen arabera, eskolara bueltak ez du aparteko eraginik izan Hego Euskal Herriko egoera epidemiologikoan. eitb.eus bi pediatrekin izan da COVID-19ak etxeko txikienen artean duen eraginaren berri izateko. Marta Ramos Lehen Arretako pediatra da eta Nafarroako Kudeaketa Klinikoaren eta Jarraipen Asistentzialaren Laguntza Zerbitzuan egiten du lan, eta Javier Benito Gurutzetako Ospitalearen (Bizkaia) Larrialdi Pediatrikoen zerbitzu burua da. Biek ala biek "lasaitasun mezua" helarazi nahi izan dute. "Gurasoek jakin behar dute koronabirusa askoz arinagoa dela umeengan, eta kasu larriak egotekotan, kasu gehienetan bilakaera ona izaten dute. Ez dira COVID-19agatik larritu behar, ez behintzat gripearekin edo asmarekin arduratzen direna baino gehiago", azaldu du Benitok. Marta Ramos nafarra ildo beretik mintzatu zaigu: "Umeek koronabirusa hartzen badute normalena da ez konturatzea sintomarik ez dutelako edota sintoma horiek katarro baten modukoak direlako. Ikusi dugu urtebete baino gutxiagoko haurrek sintomak izateko aukera gehiago dituztela, zaurgarriagoak direla. Gauza bera gertatzen da nerabeekin, heldu gazteek beste aukera dituzte sintomak izateko".\nDonostiako haur goiztiar baten heriotza ikert...\n"Ez dakigu medikuen preskripzioa oker...\nAudiorik gabe. Pazientearen Defendatzaileak ofiziozko ikerketa bat abiarazteko eskatu dio Maria del Carmen Adan EAEko fiskal nagusiari, haur goiztiar baten heriotzaren inguruabarrak eta bizirautea lortu zuen beste baten ondorioak ezagutzeko, Donostia Unibertsitate Ospitalean izandako akats mediko baten ondorioz. Antza denez, bi egunez biei anestesiko bat eman zieten, zegokien elikadura-serumaren ordez, eta bat hil egin zen, eta bestea, goiztiarra hura ere, bizirik irautea lortu zuen, baina ondorioekin. Sendagai aldaketa onartu du Euskal Osasun Zerbitzuak familiei emandako txosten batean. Abokatuek "akats justifikaezina" dela eta kalte-ordainak eskatu dituzte. Carmen Flores Pazientearen Defendatzailearen presidenteak ohar batean adierazi duenez, gertatutakoa "astakeria" izan da, eta Fiskaltzari eskatu dio gertatutakoa ikertzeko eta haur gehiago kaltetuta ote izan diren jakiteko.\nBizkaiak banda zabala lurralde osora eramatek...\n10 milioi euroko zuzkidurarekin, azke...\nAudiorik gabe. Bizkaiko Foru Aldundiko Gobernu Kontseiluak astearte honetan onartuko du banda zabalaren sarea lurraldeko gune sakabanatuetara zabaltzeko dirulaguntzen deialdia, 10 milioi euroko zuzkidurarekin, Unai Rementeria ahaldun nagusiak Politika Orokorreko osoko bilkuran iragarri duenez. Bizkaiko diputatuaren arabera, ekimena lurralde "digitalarekin" eta eskualdeen arteko "berdintasunarekin" duen konpromisoaren barruan kokatzen da. "Lehena, premiazkoena, azken belaunaldiko banda zabala hedatzea" dela esan du. Hori dela eta, Gobernu Kontseiluak astearte honetan onartuko du "hamar milioi euroko lizitazioa Internet Bizkaiko txoko guztietara eramateko, batez ere landa-eremuetara". Rementeriaren hitzetan, "duela egun batzuk Espainiako Gobernuaren oniritzia jaso zuen planak", eta bihar banda zabaleko sareak Bizkaiko gune sakabanatuetara hedatzeko dirulaguntzen deialdia lizitatuko da, 300 megako gutxieneko edukierarekin, "Europako Agenda Digitalarekin erabat lerrokatuta eta 2023ko ekainaren 1erako ezarritako gehieneko egikaritze-epearekin".


Behi eroen gaitzaren aurkako legezko neurriak | Consumer\nBehi eroen gaitzaren aurkako legezko neurriak\nCreutzfeldt-Jakoben gaixotasunaren aldaera dela-eta hildakoen kopurua 180 da gaur egun 11 herrialdetan.\nEgilea: Juan Ramón Hidalgo Moya 2005-ko abuztuak 1\nCreutzfedlt-Jakoben gaixotasunaren aldaera berriaren kasuren bat duten herrialdeen zerrendan sar daiteke ofizialki Espainia, Madrilen 26 urteko neska bat hil ondoren. Alcorcón Fundazioko Anatomopatologiako erreferentzia-unitateak egindako diagnostikoa, aipatu gaixotasunagatik neska hil dela baieztatzen duena, laster berretsi beharko du Edinburgoko (Erresuma Batua) erreferentzia-zentro komunitarioak.\nGertaera horren larritasuna gorabehera, arriskuaren pertzepzioa ez da 2000. urtean behi eroaren lehen kasua argi publikora atera zenean bezain handia; beraz, ez da ondorio kaltegarririk aurreikusten behi-haragiaren ekoizpen-sektorean. Osasun-agintariek EBn sartu dituzten lege-neurriek, arrisku-materialak merkatutik kentzeak eta elikadura-krisiaren bilakaerari buruzko komunikazio egokiak atzean utzi dituzte gaiari buruzko kezka orokorrak.\nIzan ere, zalantzarik gabe, kontsumitzaileen arriskuaren pertzepzioa asko aldatu da, eta, horrekin batera, osasun-agintariek osasunerako arrisku gisa hartu dute. Agian, orain, aldez aurreko ezjakintasun- eta kontrolik ezaren ebidentzia nabarien ondoren, erantzukizunen bidea planteatu ahal izango da, egoera horien aurrean kontsumitzaileok dugun babes juridikoaren mailaren berri emateko gizarteari.\nCreutzfedlt-Jakoben aldaera berriko lehen giza kasua Erresuma Batuak berretsi zuen 1996an\n«Behi eroen» gaixotasuna (behien entzefalopatia espongiformea – EBB) lehen aldiz diagnostikatu zen Erresuma Batuan 1985ean, eta ondoren EBko beste herrialde batzuetara zabaldu zen. Lehenengo fasean, kezka ekonomiko hutsa baino ez zen izan, helburu bakarra 180.000 kasu baino gehiago erregistratu dituen sektore bat babestea zuena, eta 1996az geroztik 4,8 milioi behi hil ditu, gaixotasuna kontrolatzeko.\nIzurrite epidemikoaren aurrean hartutako lehen neurrien artean, hausnarkarientzako haragi-irinak merkaturatzeko debekua ezarri zen. Debeku hori 1988an onartu zen Erresuma Batuan, eta Espainian 1994ra arte aplikatu zen, Italian eta Alemanian EBBren kasuak bazeuden arte. Hala ere, 1996. urtera arte, Erresuma Batuan Creutzfedl-Jakoben aldaera berriaren lehen giza kasua deklaratu ondoren, gai horri buruzko lehenengo neurri serioak hartu ziren, gaixotasun berria eragin zezakeela eta, batez ere, gazteei eragiten ziela susmatzen zelako, endekapen neurobegetatibo larria eragiten zielako.\nEuropako Batzordeak, orduan, eta susmoari aurre egiteko lehen neurri gisa, erabaki zuen Erresuma Batutik behi-azienda, behi-haragia eta hortik eratorritako produktuak esportatzea debekatzea, nahiz eta ziurgabetasun zientifiko handia egon giza osasunerako arriskuen inguruan. 1996an hartutako Erabakiaren ondorioz, lehen aldiz aplikatu zen Zuhurtzia Printzipioa elikagaien arloan, eta interes-gatazka handia sortu zen, Erresuma Batuak erkidegoko araua inpugnatu ondoren Justizia Auzitegi gorenetara ere iritsi zena.\nEpaileek erabaki zuten erakundeak babes-neurriak hartzeko gaituta zeudela, arrisku horien errealitatea eta larritasuna guztiz frogatu arte itxaron gabe; are gehiago, kasu honetan ziurgabetasun zientifiko handia zegoenean pertsonen osasunerako arriskuen inguruan. Ondoren, Kontseiluak Erresuma Batuan debekua kentzeko, hainbat neurri hartu behar zituen, hala nola, era guztietako haragi- eta hezur-irinak nekazaritzako ustiategietatik edo aziendarentzako elikagaiak egiten dituzten enpresetatik kentzea; hiltegietan kontrolak areagotzea; animalia bakoitzarentzat pasaporte-sistema bat sartzea eta animaliak identifikatzeko eta haien jarraipena egiteko sistema informatiko bat ezartzea; behi-espeziea kentzea eta baztertzea.\nBahitura urte batzuk geroago altxatuko zen, Erresuma Batuak ezarritako baldintzak zehatz-mehatz betetzen zituela egiaztatu ondoren. Erkidegoko gainerako estatuei dagokienez, 1997. urtera arte ez zen onartu ekintza-plan bat babes-neurri sorta baten bidez; funtsean, debekatuta zegoen BSErekin zerikusia duen edozein material erabiltzea (garezurra eta begiak, amigdalak eta ahuntz-aziendaren bizkarrezurra barne), bai eta behi- eta ahuntz-aziendaren bizkarrezurra ere.\nHorrez gain, behi-espezieko animaliak identifikatzeko eta erregistratzeko sistema bat ezarri zen, bai eta behi-haragia eta behi-haragiarekin egindako produktuak etiketatzeko sistema ere. Halaber, ugaztun-ehunetatik eratorritako produktu proteikoak dituzten pentsuak etiketatzeko sistema bat ezarri zen. Lehen eta premiazko neurri horiei, orain arte, hainbat eta hainbat arau jarraitu zaizkie, bai nazionalak bai Europar Batasunekoak, gaixotasunaren ondorioak kontrolatzen saiatu direnak, oreka zail batean kontsumitzailearen babesaren eta kaltetutako haragi-sektorearen babesaren artean.\nHartutako neurriek, gaixotasunaren inkubazio-aldi luzeari erreparatuta, ezin izan dute saihestu hildakoen kopurua 180 izatea 11 herrialdetan (150 Erresuma Batuan, 13 Frantzian, 2 Irlandan, eta 1 Estatu Batuetan, Kanadan, Saudi Arabian, Japonian, Herbehereetan, Italian, Portugalen eta Espainian, berrespen ofizialaren ondoren).\nGure lege-sistemak nekez emango dio erantzun egokia gizakietan "behi eroen" gaitzaren ondorio larrien antzeko gai bati. Izan ere, gaixotasunaren ezaugarriak berak, hamar urte baino gehiago izan ditzakeenak, ez du lege-babesik gure ordenamendu juridikoan erantzukizun-ekintza bat eskatzeko. "Behi eroen" gaizkiaren ondorioz nekazaritza- eta abeltzaintza-lehengaiak sartzeko produktu akastunen erantzukizunari buruzko lege-aldaketak egin arren, lege-epeak labur geratzen dira erreklamatzeko.\nIzan ere, nahiz eta azken urteetan arauak asko aldatu diren egoera kontrolatzeko eta jaki seguruak merkaturatzeko erantzukizuna nori dagokion argiago zehazteko, gaixotasun horrek eragindako kontsumitzailearen babesgabetasun-egoera ez da aldatu; izan ere, kasu honetan aplikatu ahal izango litzatekeen legeria azken urteetan egindako aldaketa sakonen aurretik indarrean zegoena izango litzateke.\nBestalde, nahiz eta sistema juridikoak kalte-galerengatiko erreklamazioa epe barruan egiteko aukera eman, eta gaixotasunaren eta behi-haragiaren kontsumoaren arteko kausa-ondorio erlazioa zehaztea lortu, arazo larri bat izango genuke, gertaera horien erantzulea zein gaixotasuna eragiten duten elikagaiak edo elikagaiak identifikatzeko orduan. Seguruenik, operadoreak (inportatzaileak, banatzaileak, abeltzainak, merkatariak) bat etorriko dira garai hartan indarrean zegoen araudiarekin, hausnarkarientzako haragi-irinei eta behi-haragia merkaturatzeari buruzko prebentzio-neurriak aplikatzen hasi aurretik.\nErreklamatzeko geratzen ahal den bide bakarra administrazioaren ondare-erantzukizuna da, ikuskapen-zerbitzuen funtzionamendu normal edo anormalaren ondorioz. Agian, estatuko osasun-agintaritzetatik haratago doazen beste erantzukizun-mota batzuk argitzea ere izango da, jakiteko prebentzio edo kontrol-neurriak hartzeari dagokionez egin zuen jarduera egokia, beharrezkoa, egokia, berandu edo eraginkorra izan zen, eta saihestu nahi zen arriskuarekin bateragarria.\nArazo hori oso konplexua da eta legeak ezartzen zailak. Arazoa, ordea, oso zaila da kontsumitzailearentzat, gaixotasunak kalte egin diezaioke eta. Eta, nahiz eta aurreikus daitekeen, edo, gutxienez, espero izatekoa den gure agintariek gaitz horren neurri aringarriak hartzea, ukituen familientzat saihestezina baita, eta bidezko kalte-ordaina emanez, ez legoke soberan ikertzea, azken datu zientifikoei eta bestelakoei erreparatuta, zein izan ziren erantzuleak eta nortzuk jardun zuten kontsumitzaileen osasuna eraginkortasunez babesteko irizpide desberdinei jarraituz.\nHalaber, ez legoke soberan «gaitz» horietan kontsumitzailea babesik gabe dagoela ohartzea, kontsumitzailea modu eraginkorragoan babesteko lege-bideari ekiteko, ez soilik prebentzio mailan, baita eragindako kalteak konpontzeko ere, ahalik eta gehien zabalduz erreklamazio edo ikerketa judizial eraginkorrerako epeak, bai eta erantzuleak zuzenago identifikatzeko edo, hala badagokio, erantzukizuna operadore guztien artean modu ekitatiboan banatzeko sistemak ere.\nadministrazio-erantzukizun ardura behi erotu Creutzfeldt-Jakoben gaixotasuna kontsumitzailearen babesa principio de precaución-eu\nElikagaien erantzukizun eta segurtasunaren printzipioa\nElikagaien nazioarteko merkataritzaren kontrola


“SAFER INTERNET DAY” lehiaketa martxan jarri da, sarearen erabilera seguruagoa sustatzeko - Berriak - Gazteria\n“SAFER INTERNET DAY” lehiaketa martxan jarri da, sarearen erabilera seguruagoa sustatzeko\n8 eta 16 urte bitarteko gazteek parte har dezakete, bi minutu baino gutxiago irauten duten ikus-entzunezkoak aurkeztuz\n“Together for a better internet. Elkarrekin Internet hobe baten alde” lelopean, euskal neska-mutilen artean Interneten erabilera segurua eta arduratsua sustatzea du helburu lehiaketa honek, Eusko Jaurlaritzako Enpleguko eta Gizarte Politiketako Sailak antolatuta, Europar Batasuneko Safer Intern et Programaren barruan.\nLehen Hezkuntzako 3.aren eta Derrigorrezko Bigarren Hezkuntzako 4.aren artean ikasten duten EAEko adingabeek parte har dezakete, taldeetan antolaturik, eta helduren batek lagunduta (tutorea). Horretarako, parte-hartzaileek, taldetan antolatuta, edizio honetako goiburura egokitzen den ikus-entzunezko labur hezigarri bat aurkeztu beharko dute, orijinala, eta gehienez bi minutukoa. Edozein adierazpide edo diziplina artistiko onartuko da (musika, antzerkia, dantza, performanza, mannequin challenge...); baina, hori bai, ikus-entzunezko formatuan aurkeztu beharko da beti (irudia eta hotsa).\nTaldearen tutoreak proiektua YouTubera igo behar du (aukeran, hobe ikastetxeak edo aisialdi-taldeak sortutako kanal batera); eta, gainera, e-mail bat bidali beharko du saferinternetday@euskadi.eus helbidera. Proposamenak, otsailaren 5etik (Safer Internet Day), eta apirilaren 15era (Internet Eguna) arte jasoko dira.\nTalde onenen artean, sari hauek banatuko dira:\nLehen kategoriako saria: Irabazten duen taldeak jolas-jarduera bat irabaziko du, joan-etorria barne.\nBigarren kategoriako saria: Irabazten duen taldeak jolas-jarduera bat irabaziko du, joan-etorria barne.\nHorrez gain, talde irabazleek diploma bat jasoko dute, eta haien tutoreak opari bat izango dute. Parte hartzen duten neska-mutil guztiek lehiaketaren txapa bana jasoko dute.\nIkus ezazu lehiaketaren aurkezpen-bideoa.\nInformazio gehiago eskuratzeko, hemen.


â€œFetitxismo apur bat behar dugu!â€�\nKatixa Agirre | Doktorea\nHabitat-etik atera arren ez zaio surik falta.\nKatixa AgirreIÃ±igo Azkona\nIdazle eta unibertsitateko irakasle. Zure poroei prestigioa darie...\nIzenaren azpian “EHUko irakasle” agertzeak prestigioa ematen du? Klasera sartzean ikasleak zutitzen direla uste duzu? Idazle izatea bai, prestigiosoagoa da, baina jendeari ezezagun zaiolako.\nEzezaguna?! Biztanleko zenbatek argitaratu duten kalkulatzea nahi duzu, ala?\nMundu guztian gertatzen da hori. Harrigarria da zenbat liburu eta autore berri agertzen diren astero. Idazlearen figura intelektual gurua desagertzen ari delako iruditzen zaigu idazle gehiago dagoela, baina nor dago soberan?\nAsko saltzen duena gutxiesten duena, agian?\nEsnobismo hutsez gehiengoaren gustukoa dena txartzat jo daiteke, edo produktua errazkeria eta erraztasunaren artean kokatzeko errezeloa sortu, baina nik argi daukat, gehiago saltzeagatik ez dut ezer extra-literariorik egingo.\nBai, bai, hobe duzu nobela bat idaztea, martxa honetan ipuina bihurtuko baita extra-literario.\nIpuina nobelaren entrenamendurako bitartekoa dela dirudi, benetako literatura nobelan dagoela. Dena den, aitorpen bat: ahalegin txikiagoa suposatzen didalako defendatzen dut ipuina.\nEgia izango da, orduan, haur eta gazte literatura bigarren mailakotzat daukazuela!\nBaliteke jende batek zuloak betetzearren edo eskaparatean agertzearren egitea, baina ahalegin handiagoa suposatu dizun helduentzako lana famatzea, errazago egin duzun haurrentzakoa gutxiestea dela uste duzu?\nKritikarekin arazo bat duzuela baizik ez dut uste.\nKritikek ez naute hondoratzen ezta hodeietara eramaten ere. Poztea edo mintzea humanoa da, baina ez dut ulertzen idazle batzuk nola kexatzen diren publikoki kritika txar bat egin dietelako. Lotsagarria iruditzen zait, erridikulua.\nHitz horiek entzunda Euskadi Sariari buruz hasiko zinela iruditu zait...\nZer sari nahi dugu gure literatur sistemarako? Madrilen sariak noiz irabaziko zain gaude etxean ezagun egiteko? Zergatik egin behar diegu kasu haiei eta ez gure ingurukoei?\nGaldera gehiegi blogari eta zutabegile erretiratu batek egiteko...\nBlogen aroa bluff-a izan da. Egun, Facebook-ek dena irentsi du. Zutabegintzan, aldiz, nire burua errepikatzen ari nintzen behin eta berriz. Zenbat ideia desberdin izan ditzaket nik horrenbeste idazteko?\nLasai, ez larritu, Durangon liburuak sinatzen jarri eta gehiago salduko dira!\nFetitxismo apur bat behar dugu! Ilaran zain dagoena epe luzerako inbertsio bat egiten ari da, agian. Hemendik 40 urtera liburu hori garestiago saltzen badu, zer?


Egunkaria la milagrosa 2013 by Ruta del Vino de Rioja Alavesa - issuu\nEgunkaria La Milagrosa\nEzagutu Barakaldo Secundaria\nBarakaldoko Paisaia Astelehenean Barakaldo naturala ikusi genuen. Barakaldon dauden hamar mendiak ikusi genituen: Sasiburu mendikatea, Apuko mendia, Peñas Blancas, Eretza mendia, Aldapa, Ganeran, Gazteran, Argalario, Mota mendia eta Burzako. Bertan ikusi genuen pinuak eta eukaliptoak kanpoko zuhaitzak direla eta besteak bertako zuhaitzak direla. Landaketak eta zelaiak ere bai ikusi genituen. Gero ikusi genuen Barakaldo alboan dauden auzo baserritar batzuk: Basatxu, Gorostiza, Errekatxo, La Dinamita, Arnabal, Tellitu, Santa Luzia eta Bengolea.\nBARAKALDOKO URA ETA ARAZTEGIA\nAstelehenean joan ginen Errekatxora, maketa bat ikus‐ tera, maketa hartan ikasi ge‐ nituen Barakaldoko ibaiak, urtegiak eta alboko udale‐ rriak. Hiru ibaiak dira: Kada‐ gua ibaia, Nerbioi ibaia eta Castaños ibaia Hiru urtegiak dira: Oiolako urtegia, urtegi zaharra eta Go‐ rostizako urtegia. Hiru udale‐ rri dauzka ere Barakaldoko kanpoan: Erandio, Bilbao eta Sestao. Hori ikusi eta gero joan ginen araztegira ikustera ura nola bihurtzen den edangarri. Gero ura urtegietatik ateratzen da, bigarren leku batean banaketa‐biltegira heltzen da. Kloroa gehitzen diote esterilizatzeko. Ondoren ozonoa injektatzen zaio oxidatzeko eta materia or‐ ganikoa ezabatzeko. Hori egin eta gero ura erreaktibo batzuekin nahasten da, zikinkeria‐ partikulak batzeko eta malutak sortzeko. Gero sortutako malutak hondora joaten dira de‐ kantazioaren ondorioz. Ondoren, ur dekantatua harea fin artetik igarotzen da, eta azken partikulak bertan geratzen dira. Hori egin eta gero uraren azidotasuna sosarekin neutralizatzen da. Azkenean, kloroa gehi‐ tzen da, mikroorganismorik ez egoteko eta gero ura etxeetara bidaltzen da.\nSANTA AGEDA Santa Agedara joan ginen asteartean. Er‐ mita batera sartu ginen. Han ikusi ge‐ nuen santa Agedaren estatua bat. Santa Agedak bere eskuan bi bular zituen. Orain kontatuko dizuegu bere historia: Santa Ageda edo Agate Deuna III. men‐ deko gazte bat izan zen. K.o. 230. urtean jaio zen. Agate deunaren familia diru‐ duna zen. 250. urtean inguruan Quin‐ ciano seatariak bere boterearekin baliatu nahi zuen gaztearen ederra gozatzeko baina gazteak ezetz ezan zion bizimodu paganoa baztertzen zuelako. Senatariak ikusi zuenean bere nahiak ez zirela be‐ teko, asko haserretu zen eta mendeku gisa, Ageda torturatzea eta bularrak moztea agindu zuen. Kroniken arabera, Agueda Catanian hil zen, 250. urteko otsailaren 5ean. Gero sala batera sartu ginen. Harrizko estatua ikusi genuen eta esaten da: Hiru buelta eman estuarekin sendabidea eskatzeko. Santa Agedaren jaietan ermitara igo eta errome‐ ria edo Santaren kantak abestu eta makilarekin erritmoa markatu.\nSANTIAGO BIDEA ETA GALTZADA\nAsteartean Santa Agedaren ermitan azaldu ziguten Santiago bidearen histo‐ ria. Kristauentzat Santiago bidea munduko hirugarren biderik garrantzitsuena da. Santiago Jesusen apostolu bat izan zen eta Galizian hil zen. Bere hilobia Santia‐ gon zegoen. Santiagoko bide garrantzitsuena “bide frantsesa” deitzen da. Erdi Aroko galtzada harrizkoa zen eta haiek egiten zuten. Hiru harri mota zeuden: betegarriak, hezurra eta harri zapalak. Betegarriak balio zuen zaldiak karroekin pasatzeko. Hezurrak balio zuen erdia markatzeko eta harri zapa‐ lek gurpilak ondo pasatzeko. Lau ge‐ ruza egiten zuten galtzada egiteko.\nLARRAZABALGO ESKOLAK Larrazabalgo eskolak Larraza‐ balen daude. Laurogeita ha‐ maseigarren zenbakia dira, eta ia ehun urte dituzte. Auzo‐ eskolak XX. mendearen hasie‐ ran eraiki ziren eta herritik urrun zeuden. Gaur egun mu‐ seo bat da. Ikasgeletan ikasle asko egoten ziren. Umeak ba‐ natzen ziren: neskak gela ba‐ tean eta beste batean mutilak, gela berean maila eta adin guztietako ikasleak egoten zi‐ ren. Liburuak oso garestiak zi‐ ren, irakasleak edo diputazioak ematen zizkieten. Ikasleak irakasleak esaten zutena ko‐ piatu eta buruz ikasi behar zuten. Ume txikiak “pizarrin” izeneko arbel txikietan idazten ikasten zuten. Idazten ondo zekitenean, lumaz eta tintaz idazten hasten ziren. Atezainik ez zegoenez, ikasleek eta irakasleek hartzen zuten materialak eta ikastetxea zaintzearen ar‐ dura zuten. Umeak debekatuta zeukaten neskekin jolastea. NESKEK: tabekin, panpinekin, diaboloarekin eta puzzleekin jolasten zuten. MUTILEK: autoekin, peonzekin eta kanikekin jolasten zuten. GURE IRITZIA: LARRAZABALGO ESKOLAK OSO POLITAK DIRA ETA HIRUGARREN MAILAN EGON GINEN TXORIMALO BATZUK EGITEN\nBARAKALDOKO ANTZOKIA Asteazkenean Barakal‐ doko antzokia bisitatu dugu. Gaur egun ezagu‐ tzen dugun antzokia 1991koa da. XX. men‐ dearen hasieran egin zuten antzoki bat, baina XX. mendearen erditik aurrera zineak garrantzi handia hartu zuen eta antzerkiak ikusleak galdu zituen. Azkenean 1975ean betiko itxi zen. Fijatzen bazara Barakal‐ doko antzokia eta bere logotipoa berdinak dira. Logotipoa bi aurpegi dira. Antzokian leku asko daude: kamerinoak, dantza entseatzeko gelak, eszenatokia… Esan ziguten kamerinoek argi espezialak dauzkatela. Antzokian lan asko daude: antzezlea, makillatzailea, ekoizlea, konpositorea, eszenografoa, koreografoa, zuzendaria, utileroa, argi‐teknikaria, soinu teknikaria, disenadore grafikoa, erregidorea … Gure ustez, antzokia oso dibertigarria da eta bere antzerki obrak ere bai.\nUSOA Lutxanan dago eta 1983. ur‐ tean Barakaldoko udalak sortu zuen. Han badaude per‐ tsona batzuk zailta‐ sun fisiko edota psikikoekin. Bere logotipoa uso bat da, lehen egiten zituzten arropak eta gero lorezaintza eta beste gauzak, baina gaur egun egiten dituzte gauza asko eta fabrikan dauka denda bat arroparekin. Fabrikan eskaria jaso egiten dute eta gero USOAko langileek diseinatu egiten dute unifor‐ mea eta gero makina batekin arropako forma moztu egiten du. Gero langileek josteko ma‐ kinarekin josten zenuten poltsikoak, alkandorako lepoak eta gauza asko. Gero botoiak, kre‐ mailerak eta abalorioak ipintzen zenituzten. Gero probatzen zuten arropa eta gero kutxa batean ipini zenuten eta pedidua eramaten dute jaso egin du pertsonari edo bera joaten zen hartzera. Nire ustez oso ona da, pertsona horiek ez dute lan asko haiek egiteko ere bai ematen ditu janaria eta oso pozik ikusten dira pertsonak eta patio asko daude. Jantziak oso politak dira eta asko egiten dute egun batean.\nEgunkaria la milagrosa 2013


[Elkarrizketa] "Dauden errealitateak lantzen saiatzen naiz" : Oarsoaldeko Hitza\nEspazioak eta erregistroak du izenburu bihar Kultura Aretoan zabalduko duzun erakusketak. Espazioekin jokatuko duzu.\nEspazioak ditut nire lanerako ardatz. Espazio itxiak gehienbat. Espazio publiko eta zabal batean lan egitea zaila da, urteak behar dituzu kontuan hartu behar diren gauza guztien jabe egiteko. Kanpoko eremuetan informazio asko dago lantzeko. Leku itxi batean, berriz, informazio gutxiago dago, eta oraindik ere ikasten ari naizenez espazio itxiago eta txikiagoak nahiago ditut errazagoa egiten zaidalako horietan lan egitea. Eta erregistroak hitza erabili dut izenbururako, azken batean nik egindako lanen erregistroak direlako erakusgai jarriko ditudanak, landu ditudan espazioen gaineko erregistroak, espazio konkretuak, kualitate eta neurri zehatzak dituztenak.\nEspazio zehatz horietan gauzak gertatzen ari dira, toki horiek izan ditzaketen ezaugarriengatik. Adibidez, gometsekin lan bat egin dut, horien ilara bat lurrean jarrita. Lurrean pitzadurak, kolpeak azaldu dira, baldosa handienak zartatzen hasi dira… Kualitate horiek aktibatzen hasten naiz ni, intentzionalitate batekin jokatzen, gometsen biribiltasun hori marra zuzen batean daudela nola hasten den aldatzen, nola nahasten diren lurrean sortzen diren aldaketa horiekin. Hor gertatzen dena sentsiblea da, eta ezin da hortik mugitu. Bizirik dauden lanak dira.\nArteaz, oro har, iritzia izango duzu.\nArteaz hitz egiten denean ideia bakar batez hitz egiten da. Formalismo batez. Niretzat artea ez da hori. Hor dagoenak errealitatean dagoenarekin konektatu behar du. Artean ez dira ideiak sartzen nire ustez; norberarenak dira ideiak, eta ez dira denen errealitatearekin elkartzen. Askok esaten dute artea ez dutela ulertzen; nire ustez, hori esaten dute ikusi duten arte hori ez delako erreala. Pertsona ororentzat lan egiten dut nik, eta dauden errealitateak lantzen saiatzen naiz, konexioak sortzeko.\nUrtebeteko lana dago bihar zabalduko duzun erakusketan. Urte arraroa izan da, ezta?\nCOVID-19ak ez dit lan egiteko orduan aldaketarik sorrarazi ia. Maskara jarrita edo distantziak mantenduz lan egin dut, baina jardun dudan espazioetan birusak ez du eragin askorik izan.\nAskotariko diziplinak lantzen dituzu. Margolanak, argazkiak, bideoak…\nErakusketan formatu handiko margolanak, bideoak eta argazkiak egongo dira. Pintura lantzen ditudan espazioekin hobeto harremantzeko erabiltzen dut, baina horrekin ez naiz asko identifikatzen: oso askea da, detailetan fijatzen naiz, naturala eta traza lodikoa. Aldi berean, ez naiz oso bideo zalea, hasiberria naiz horretan eta erakusketaren zati bat hartuko du. Gehiago identifikatzen naiz instalazioekin edo espazioen interbentzioarekin. Baina ez naiz ezertara ixten; batzuetan sormen bat hasi, eta zurgintza lana egiten bukatzen dut, edo lurra altxatzen. Hori jendeak ez du ikusten arte bezala, baina iruditzen zait espazioetan eragitea dela. Objektuak hartu, eta bere lekuan jartzea formalismo hutsa da.\nHerrikideak joango dira zure lanak ikustera. Mostratik ateratzen direnean belarriak adi izango al dituzu zer esaten duten jakiteko?\nEspero dut, bai, jendea etortzea. Azken batean egiten dudana ezagutarazi nahi dut herrian antolatu dudan erakusketarekin. Eta zer esango duten? Horrek ez dit axola. Egiten dudana niretzat eta munduarentzat da, eta sortutakoa existitzea da asmoa. Ez dugu parte hartzen beste pertsona batek egiten duen sorkuntza batean, eta oro har arte formazio handirik ez dagoenez, zaila da ulertzea artistek egiten dutena. Museo batera edo arte galeria batera doazenak ohituta daude ikusten ari diren artistaren lanen gaineko azalpenak hartzera, artista nor zen ezagutzeko esplikazioak jasotzera, eta horrekin gelditzen dira. Ez dute ulertzen sortzaileak zer san nahi zuen egin duenarekin. Horrek arbuioa sortzen dio jendeari. Bakoitzak bere erara gauzak ikustea, lantzea, eta bizitzea polita da.\nArteak ez du funtzio material eta kontzeptualik, eta beharbada horregatik jendeak ez du interes gehiegirik artean. Jendeak sormenarekin konexioa egitea kostatzen da. Ohituta gaude ‘denak zerbaiterako balio du’ ideiarekin bizitzera, denak duela funtzio bat. Arteak funtzio materialik ez du, ordea. Baina pertsona batek nola lan egiten duen ikustean, asko ematen du horrek: bizitzeko, gauzak ulertzeko, beste era bateko bizipenak ezagutzeko.\nErlazionatutako edukiaAnder Muñozek ‘Espazioak eta erregistroak’ erakusketa zabalduko du asteburuan


Dinamita apur bat, Realak Europan jokatzeko postuak bereganatu ditzan | Kirola | Berria\nRealeko jokalariak Alavesi sartutako gola ospatzen. JUAN HERRERO / EFE\nIragana gogoan eta ahoan bilorik gabe. Aurreko sasoian erdipurdi aritu arren, azken jardunaldira arte Europarako sailkatzeko aukerak izan zituen Realak. Galdutako abagune hura ondo gogoan dute txuri-urdinek. Ez dira gutxi izan aurten helburua sailkapeneko lehen postuetan amaitzea dela aitortu duten Realeko kideak. Maiatzean puntu bakar batek galarazi zion Europa ligako kanporaketa aurrekoak jokatzea, eta arantza hori ateratzea du xede Donostiako klubak. Argi du noraino heldu nahi duen.\nGisa horretako helburu batek biltzen duen zailtasunaren jakitun, txuri-urdinek zenbait berrikuntzarekin ekingo diote sasoiari. Zelai erditik aurrera izango dituzte gehienak; dinamita apur baten jabe egin dira, desiratutako postuak konkistatzeko. Hala, Alexander Isak, Martin Odegaard, eta Cristian Portugues batu ditu erasora, eta aurrez dabiltzanekin Reala gorengo postuetara eramatea izango dute xede. Eraso onak defentsa egokia eskatzen duenez, Roberto Olabe kirol zuzendariak bi jokalari ekarri ditu atzealdea hobetu asmoz: Alex Remiro atezaina eta Modibo Sagnan erdiko atzelaria.\nNolanahi ere, azken urteetan etxean aritutako jokalariek osatuko dute multzorik handiena, eta haiek izango dira taldearen bizkarrezurra: Asier Illarramendi, Willian Jose, Igor Zubeldia, David Zurutuza, Adnan Januzaj, Mikel Merino eta enparauak.\nHaien guztien gainetik, ordea, izen bat nagusitu da udan: Mikel Oiartzabalena. Manchester Cityk fitxatu nahi zuela zabaldu zen, eta Realaren harribitxia Ingalaterrara joatea kolpe latza litzateke Imanol Alguacilen taldearentzat. Ez da halakorik gertatu; herenengun, jokalariak berak esan zuen gustura dagoela Realean.\nIrteerak ere, nahikotxo\nDonostiara zenbait jokalari iritsi dira, baina luzeagoa da taldea utzi dutenen zerrenda. Iaz utzita aritu ziren Sandro Ramirez eta Theo Hernandez ez dira Anoetan izango. Ezta Juanmi Jimenez, Hector Moreno, eta Geronimo Rulli ere. Atezaina utzita ariko da Frantziako ligako Montpellier taldean, eta haren joanak zeresana piztu du. Horiez gain, Alex Sola, Jon Guridi, Jon Bautista eta Martin Merquelanz ere utzita ariko dira. Atzo ezagutu zen Raul Navas ere utziko duela klubak; Osasunarekin arituko da, eta sasoi amaieran jokalaria erosteko aukera izango du.


Talde klasikoak, egungo banda gazteak... denak nahastuta osatu du Hilotz eta Asgarth taldeetako kideak zerrenda.\nGezurra ari du - Adrenalized\nParasitoak - Anestesia(Musika eta hitzak: Mikel Kazalis)\nGoian bego - Asgarth(Asgarth)\nApokalipsiaren lau zaldunak - Bullets of Misery(Bullets of Misery)\nEtorkizuna - Gabezia(Hitzak eta musika: Gabezia)\nMinutu parera - Irkaia(Irkaia)\nZingirak - Izaro(Hitzak eta musika: Izaro Andres)\nAlaitz - Legen Beltza(Legen Beltza)\nPutacume bat bethi putacume bat da - Naizroxa(Naiz Roxa)\nEskualdunak - Numen(Numen)\nKaramel - Rukula(Musika: Rukula)\nHostoak - Zingira(Hitzak eta musika: Iñigo Ibarrondo)\nLaboa, Lertxundi ala Lete? Errobi, Sorotan Bele ala Gozategi? Su Ta Gar, Latzen ala Berri Txarrak? Hamar kantako zerrenda osatzeari ekin eta komeriak berehala… Talde klasikoekin hari bat sortzea pentsatu dut lehenik, soilik egungo banda gazteak aipatzea gero. Denak nahastuta osatu dut azkenean hamabi abestiko zerrenda, jakitun izan arren txoko txiki honetan ez dela kabitzen bihotza ukitzeko gai den oro.\nADRENALIZED - Gezurra ari du\nIngelesez abestu ohi dute, baina disko berrian lehenengoz egin diote tartea euskarari. Kanta behin entzun eta buruan itsasten den horietakoa da eta Japoniaraino eraman zuten pasa den urtean, Berri Txarrakekin batera. Hain justu, Gorka Urbizu izan zuten ahots gonbidatu abesti honetan. Laukote donostiarraren abilezia sekulakoa da eta onarpen handiagoa merezi du etxean.\nANESTESIA - Parasitoak\n30 urteko ibilbidea gaindituta, eredu izaten jarraitzen dute taula gainean eta azpian. Laukote zarauztarrak hainbatetan luzatu izan digu eszenatokia partekatzeko gonbitea, euren festa basatiko parte izateko aukera, eta lehen minututik tratatu izan gaitu errespetuz eta gertutasunez, laguntasun giroan. Egoen mundu honetan, ez da beti horrela izaten.\nASGARTH - Goian bego\nIraganeko taldetzat nuen duela gutxira arte, baina orainaldi betekoa bilakatu zait bat-batean. Ikastolako urteetan zirraraz entzundako doinuak etxeko bozgorailuetan dabiltza azken aldian, baxuaren lau soketan gora eta behera. Orain, oholtza gainetik zein soinu duten ezagutzea falta.\nBULLETS OF MISERY - Apokalipsiaren lau zaldunak\nDeath metala jotzen dute eta Linguae Vasconum Primitiae izena jarri diote euren lanik berrienari. Gainera, Etxepareren liburuaren azaleko irudi berbera erabili dute diskorako. Ba al da halako beste talderik Euskal Herrian? Dena den, aukeran nahiago euren aurreko diskoko kanta seinalatua, euskarazko muturreko metalaren ereserkien artean koka genezake.\nGABEZIA - Etorkizuna\nTalde lasartearra izanik, hasieratik partekatu genuen anaikidetza sentimendua. Herrian aurrez izandako metal taldeei erreleboa hartu eta bandera hori defendatu genuen hainbat urtez elkarrekin, euskaraz. Euren sen berritzailea paregabea izan da zazpi urteko ibilbide emankorrean. Horregatik, tristura handiz hartu genuen pasa den urteko agurra.\nIRKAIA - Minutu parera\nSarritan entzuten dugu metalzaleok, musika estilo hau entzuteko ohiturarik ez dutenen ahotik, gogorregiak direla gure doinu maiteak. Lizarrako Irkaia boskotea izan liteke askoren aurreiritziak apurtzeko moduko taldea. Musika elektronikoa eta dubstepa nahasten dituzte, gitarra astun, bateria moderno eta ahots guturalekin. Diskotekan goza liteke, heavy metal jaialdi batean bezala.\nIZARO - Zingirak\nZerrendako salbuespena dirudi, rock eta metal doinuen artean. Baina Izarok ere badu tokirik azken aldiko doinu kuttunen artean. Bost urte igaro dira jada unibertsitateko gelak, eskolak, eztabaidak… agurtu genituenetik, eta bereziki gogoan dut ikasturte amaiera batean ikaskide batzuek Donostia eta Orio artean egin genuen mendi buelta. Gitarra eraman zuen Izarok eta hainbat doinu erakutsi zizkigun, ordu hartan oraindik existitzen ez zen proiekturako zirriboroak. Udako oporrak ate joka genitueneko txango hori ekartzen dit gogora hautaturiko abestiak.\nLEGEN BELTZA - Alaitz\nEuskal Herriko thrash metalean erreferente dira eta Hilotzen kasuan gure aita ponteko moduko ere bilakatu dira. Hasieran heroi, gero mentore eta azkenean lagun. Taldeko bost kideak miresten ditudan arren, Ekaitz Garmendiarekin eraiki dut loturarik estuena. Gitarrista ez ezik, soinu ingeniaria ere bada eta gure iraupen luzeko bi diskoak igaro dira bere eskuetatik. Hilotzen bilakaera ulertezina da bera gabe. Hautaturiko kantuan, Aitor Gorosabel izan zuten ahots gonbidatu.\nNAIZROXA - Putacume bat bethi putacume bat da\nLasarte-Oriako Multimusikala jaialdian ikusi nituen lehenengoz taula gainean eta buruak eztanda egin zidan, eskema guztiak apurtu zizkidaten. Itxuraz zerikusirik ez duten estiloak uztartu eta emaitza bikaina lortu izan duen taldea da Lezokoa, ideiarik eroenak gogoraerraz bilakatu dituen horietakoa. Mikel Laboak ere egin zuen ekarpena, euren Iqharaturic diskoan.\nNUMEN - Eskualdunak\nEuskal Herrian, lurrazpiko zirkuituan mugitu ohi da black metal estiloa. Talde batzuek kontzertuen promozioa modu tradizionalean lantzen dute oraindik, sare sozialetatik urrun, eta aretoak lepo betetzen dituzte. Kultuko mugimendu horretako izebergaren punta da Arrasateko Numen taldea. Lotura estua dute folklore eta kultura euskaldunarekin, baina gure mugetatik kanpo eskuratu dute eurek ere onarpen zabalagoa.\nRUKULA - Karamel\nTaula gainetik lurrera jaitsi eta ikusleen maila berean jarrita, laukote instrumentalak ez du parekorik. Joan ginen lehenengoz euren kontzertu batera eta berehala heldu ziren bigarrena, hirugarrena, laugarrena… rocka, dantza eta festa kezkarik gabe, askatasun osoz gozatzeko arrazoi ezin hobea dira.\nZINGIRA - Hostoak\nSharon Stoner esanguratsuagoa izango da askorentzat, baina pertsonalki, lehen entzunalditik harrapatu ninduen Zingira taldeak. Hirukote oñatiarrak disko bakarra osatu du orain arte izen horrekin eta bertako sei kantek badute nolabaiteko magia berezia. Girotze malenkoniatsua, gitarra melodia bikoiztuak eta baju zein bateria lana zirraragarriak dira. Ohean etzan, begiak itxi eta hegan egiteko modukoa.


Euskal Autonomia Erkidegoko langabezia tasa % 10,2koa da, eta biztanleria landuna % 0,2 jaitsi da 2019ko lehen hiruhilekoan\nHomeGaiakBiztanleriaren jardueraren arabera sailkatzeko inkesta (BJA)Prentsa Oharrak Euskal Autonomia Erkidegoko...\nINKESTA: BIZTANLERIA JARDUERAREN ARABERA. I/2019\nLangabezia tasa % 11,3tik % 10,2ra jaitsi da azken urtean, eta 16.200 pertsona landun gehiago daude\nEuskal Autonomia Erkidegoko lan-merkatuko 2019ko lehen hiruhilekoko datuek 935.100 pertsona landun daudela argitzen; horrek esan nahi du 2.300 jaitsi dela aurreko hiruhilekoaren aldean (–% 0,2), Eustatek landutako datuen arabera. Bestetik, Euskal Autonomia Erkidegoko langabezia tasa % 10,2n kokatzen da, 2018ko laugarren hiruhilekoan baino ehuneko hamarren bat gutxiago. Biztanleria landunaren eta langabearen bilakaeraren emaitza gisa, jarduera tasa % 56,5ekoa da 2019ko lehen hiruhilekoan, aurreko hiruhilekoan baino ehuneko hamarren bat gutxiago.\nAzken urtean, langabezia tasa 2018an % 11,3 izatetik 2019ko lehen hiruhileko honetan % 10,2 izatera pasa da. Pertsona landunak 16.200 igo dira aldi horretan: 9.000 gizon eta 7.200 emakume.\nLurraldeka eta aurreko hiruhilekoaren aldean, Araban jaitsi da gehien okupazioa, 2.300 pertsona landun gutxiago baitaude; Gipuzkoa du atzetik, 400 gutxiago; aldiz, Bizkaian, 400 pertsona gehiago dabiltza lanean. Hiriburuei dagokienez, Vitoria-Gasteiz da okupazioa gehien gutxitzen den hiriburua: 1.900 pertsonal landun gutxiago; aldiz, Bilbon, 900 pertsona gehiago dabiltza lanean, eta Donostian, 1.300 gehiago.\nGeneroari dagokionez, okupazioaren jaitsiera emakumeen artean gertatzen da: 6.400 landun gutxiago daude aurreko hiruhilekoan baino; aldiz, 4.100 gizon gehiago dabiltza lanean.\nLehen sektorean eta eraikuntzan igo da gehien okupazioa, eta industrian zein zerbitzu-arloan gutxitu egin da\nEuskal Autonomia Erkidegoko biztanleria landuna 1.400 pertsonatan handitu da, eta 400 lehen sektorean; aldiz, industrian, 2.100 pertsona gutxiago daude, eta 2.000 zerbitzu-arloan.\nOkupazio tasa, 16tik 64 urte arteko adineko pertsona landunen ehunekotan kalkulatuta (adin horietako guztizkoen aldean), 0,4 ehuneko-puntu jaitsi da aurreko hiruhilekoaren aldean, % 67,6an geratuz. Tasa hori % 72ra heltzen da gizonen artean; aldiz, % 63,2koa da emakumeen artean.\nLurralde Historikoen arabera, okupazio tasa altuena Gipuzkoakoa da, % 69,1az, eta jaitsiera bat izan du aurreko hiruhilekoaren aldean, 0,3 ehuneko puntukoa; bigarrenik, Araba dago, % 67,5az, eta 1,7 puntuko jaitsieraz; Bizkaian, okupazioa 0,1 ehuneko puntu jaitsi da, eta % 66,7n kokatzen da.\n2.200koa da pertsona guztiak langabezian dituzten etxeen kopurua\n2019ko lehen hiruhilekoan, estimatu da 892.100 etxe inguru daudela Euskal Autonomia Erkidegoan eta, horietatik, heren batek ez du pertsona aktiborik; etxeen erdian baino gehiagotan, pertsona aktibo guztiak landunak dira, aurreko hiruhilekoan baino 1.200 familia gehiago; gainera, pertsona aktibo guztiak langabezian dituzten etxeak 30.800 dira, aurreko hiruhilekoan baino 2.200 etxe gutxiago.\n2019ko lehen hiruhilekoan langabezia tasa % 10,2koa da, aurreko hiruhilekoan baino hamarren bat beherago.\nEstimatu da Euskal Autonomia Erkidegoan langabe dauden pertsonen kopurua, alegia, enplegua bilatzen ari diren, bilaketa-kudeaketa aktiboak egiten dituzten eta, gainera lanerako eskueran dauden pertsonak, 106.200ekoa direla urteko lehen hiruhilekoan, aurreko hiruhilekoan baino 1.100 gutxiago. Gizon langabeen taldean, 49.200 pertsona daude, 5.800 gutxiago; aldiz, emakume langabeen kopurua 4.800 hazi da, hiruhilekoan 57.000ra heltzeraino.\n2019ko lehen hiruhilekoan langabezia tasa % 10,2koa da, aurreko hiruhilekoan baino hamarren bat gutxiago. Gizonezkoen langabezia tasa % 9an kokatzen da (1,1 ehuneko puntu gutxiago), eta emakumezkoena, berriz, ehuneko puntu bat igo da, % 11,5eraino. Gazte langabezia tasa jarraitzen du altuena izaten, % 19,7koa, eta 0,6 ehuneko puntu igo da aurreko hiruhilekoaren aldean.\nLurralde historikoaren arabera, pertsona langabeen kopuruaren jaitsiera handiena Gipuzkoan gertatu da (-1.200). Bertan, langabezia tasa % 7,9koa da; beraz, 0,3 puntu gutxiago aurreko hiruhilekoan baino. Bizkaian, 61.800 pertsona langabe daude, eta 300 langabe gutxiago daude, baita langabezia tasa ere 0,1 ehuneko puntu, % 11,3raino. Araban, 500 pertsona langabe gehiago daude aurreko hiruhilekoan baino, eta langabezia tasa 0,4 ehuneko puntu igo da, % 11,3raino.\nHiriburuei dagokienez, Donostian jaitsi da langabezia gehien, 1.800 pertsona langabe gutxiago baititu, atzetik Bilbo (–1.200) eta Vitoria-Gasteiz (–200) dituela.\nEUROSTATen arabera (Europar Batasuneko Estatistika Bulegoa), 2019ko otsailean, langabezia tasa Europar Batasuna-28 osoan % 6,5ean kokatzen zen, eta Espainiakoa, berriz, % 13,9an.\nAzken urtean, pertsona landunen kopurua 16.200 pertsonatan igo da, eta langabezia tasa, berriz, % 11,3tik % 10,2ra jaitsi da.\nEuskal Autonomia Erkidegoko biztanleria landuna 16.200 pertsonatan hazi da 2018ko lehen hiruhilekoaren aldean: % 1,8. Okupazioa jarduera-sektore guztietan hazi da, salbu eta industrian, eta zerbitzu-arloa nabarmentzen da, 15.900 pertsonatan igo baita okupazio garbia.\nLangabezia tasa 1,1 ehuneko puntu jaitsi da (% 11,3tik % 10,2ra) eta, era horretan, 11.000 pertsonak utzi diote Euskal Autonomia Erkidegoan langabe egoteari, 2018ko lehen hiruhilekoko datuen aldean.\nLANEren irizpidearen arabera, hiruhileko batez besteko Gizarte Segurantzako bazkidetuen % 98,8 lanean dabil.\nEstimatzen da Euskal Autonomia Erkidegoan hiruhilekoan 869.900 pertsona daudela bazkidetuta batez beste, alegia, inkesta egiteko orduan, Euskal Autonomia Erkidegoko egoiliarrak direnak, eta Gizarte Segurantzara bazkidetuta. Haietatik, % 98,8 lanean dabil, BJAk (biztanleria jardueraren arabera) baliatzen dituen Lanaren Nazioarteko Erakundearen (LANEren) irizpideen arabera; beraz, 859.400 pertsona.\nBJAko LANE pertsona landunen artean, % 7,5 ez dago bazkidetuta Gizarte Segurantzara, ez baita agertzen Euskal Autonomia Erkidegoan finkatutako enpresen artean, edo funtzionarioen mutualitate publikoetako kide direlako, edo beste egoera batzuetan daudelako.\nPertsona langabeen % 32,4 ez da Lanbiden izena emanda agertzen\nEstimatzen da Euskal Autonomia Erkidegoan 106.300 pertsona langabe daudela Lanbiden izena emanda hiruhileko batez bestekoan, alegia, Euskal Autonomia Erkidegoko egoiliarrak dira eta, inkesta egiteko unean, Lanbiden zuten izena emanda erregistratutako langabezia deitutako kategoriaren batean. Horietatik % 67 langabea da LANEren definizioaren arabera: 71.300 pertsona langabe. BJAko LANE langabeen artean, % 32,4 ez dago izena emanda Lanbiden langabe gisa (34.400 pertsona), nahiz eta beste kategoria batzuetan egon daitekeen.


Txina 110kV kable osagarrien fabrikatzaileak eta hornitzaileak - Huayi\n110kV kable osagarrien eta XLPE isolatutako kableen amaieraren gainetik hauek dira: Kanpoko amaiera, GIS amaiera (guztiz itxitako etxetresna konbinatuetan instalatuta) eta transformadorearen amaiera (transformadore-olio deposituetan instalatuta). Aurrefabrikatutako kautxuzko estresaren kono amaiera eta aurrefabrikatutako tarteko juntura Txinan erabiltzen diren tentsio handiko gurutzatutako kable osagarrien mota nagusiak dira.\nGure 110kV Kable Osagarrien serieko produktuek IEC60840 eta GB/T11017.3 eskakizunak betetzen dituzte, produktuak eremu elektrikoaren analisirako software berezia hartzen du diseinua optimizatzeko, eta kalitate handiko materialez eta ekoizpen teknologia aurreratuez eginak daude, eremu elektriko uniformea bermatzen du. errendimendu egonkorra eta funtzionamendu fidagarria.\nGure 110kV Kable Osagarrien serieko produktu gehienek zehaztapen teknikoak betetzen dituzte, hau da, potentzia-maiztasunaren jasateko tentsioa 160kV/15min, Deskarga Partziala 96kVâ‰¤1.5pc, Creepage Distantzia â‰¥4100mm-koa da eta kutsaduraren larritasuna. Maila â...£.\nAurrefabrikatutako kable lehorreko amaiera estres-konoz eta silikonazko gomazko isolamendu-materialez egina dago. Estresaren konoa elementu finituen analisirako softwarearen bidez diseinatu eta optimizatu zen, elektrikoki eroaleko silikonazko kautxuz egina, kablearen babes-atarian eremu elektrikoaren banaketa hobetu eta uniformeki fidagarri bihurtzen du.\nHuayi Txinan kalitate handiko 110kV-ko kable osagarriak fabrikatzaile eta hornitzaile profesionala da. Merke 110kV-ko kable osagarriak stockean erosi nahi baduzu, jarri gurekin harremanetan prezio baxua lortzeko. Eta ontziratu ere onartzen dugu. Behar baduzu, aurrekontua ere eskaintzen dugu. Zintzotasunez ongi etorria ematen diegu bezero berriei eta zaharrei gure fabrika bisitatzera kontsultatzeko eta negoziatzeko. Informazio gehiago lortzeko, jarri gurekin harremanetan orain.


Baztan Bidasoako Bertso-Paper Lehiaketa (29. 2016. Bera) - Aldizkakoa - BDB. Bertsolaritzaren datu-basea\nBaztan Bidasoako Bertso-Paper Lehiaketa (29. 2016. Bera)\n1. Saria: Mendira joan gara. Amaiur Goñi Elortza (Bera)\n2. Saria Herriko bestak. Asier Barberena (Baztan)\n1. Saria: Bizi berri baten bila. Ekhiñe Zapiain Arlegi (Bera)\n2. Saria: Bortxaketa. Ninbe Urtxegi Urra (Igantzi)\n1. Saria: Herria eta hizkuntza. Olaia Inziarte (Oronoz)\n2. Saria: Jaiotza-Heriotza. Peio Iriarte Etxeberria (Irun)\n1. Saria: Asmatu huen Joxe Manuel. Julen Zelaieta Iriarte (Bera)\n2. Saria: Behobia Donostiako nobatoa. Aitor Arotzena Albitzu (Lesaka)\nAipamena: Barrote artetik txoriari. Joseba Aranibar Almandoz (Bera)\nBaztan-Bidasoako hogeita bederatzigarren Bertsopaper lehiaketa antolatu dute Berako Kultur Batzordeak eta Bortzirietako Bertso Eskolak, Bortzirietako Euskara Mankomunitatearen laguntzarekin, Baztan-Bidasoa inguruan bizi direnentzat. Euskarazko, jatorrizko, argitaratu gabeko bertsoak onartuko dira gai, doinu eta neurri librearekin.\nA mailan, 10 urte arteko haurrek parte hartuko dute eta gutxienez bertso bat edo bi kopla osatu beharko dituzte. Sariak: trofeoa eta 50 euro (lehenbizikoa) eta trofeoa eta 30 euro (bigarrena);\nB mailan, 11 urtetik 14 urte arteko gazteak sarituko dira eta gutxienez bi bertso edo lau kopla egin beharko dituzte. Sariak: trofeoa eta 100 euro (lehenbizikoa) eta trofeoa eta 70 euro (bigarrena);\nC mailan, 15 urtetik 18 urte arteko gazteak sarituko dira eta gutxienez lau bertso egin beharko dituzte. Sariak: trofeoa eta 150 euro (lehenbizikoa) eta trofeoa eta 120 euro (bigarrena);\nD mailan, 18 urtetik goitikoek hartuko dute parte eta gutxienez zortzi bertso egin beharko dituzte. Sariak: trofeoa eta 200 euro (lehenbizikoa) eta trofeoa eta 150 euro (bigarrena).\nBertsoak maiatzaren 20ra arte bidali beharko dira helbide honetara: Berako Kultur etxea. Baztan-Bidasoako XXIX. Bertsopaper Lehiaketa. Eztegara pasealekua, 11. Bera 31.780 (Nafarroa).\n2016-06-03 Bera Lehiaketa


Gizarte berrikuntza | Julen Mendoza\nAholkularitza honek erakunde ezberdinen bidelagun izan nahi du gizarte berrikuntzan oinarritutako prozesuen eratze eta garapenean.\nGizarteko beharrei erantzuteko modu berriak bilatzeari deitzen zaio gizarte berrikuntza, edo baita giza portaeran aldaketak bultzatzeari ere, lankidetzazko harreman sozial berriak eraiki eta gizarteko erronka nagusiei erantzuteko.\nEgungo gizarteko erronka konplexuen aurrean erakunde ezberdinak jardute modu berriak bilatzera behartuta daude, gizarteko beharrei erantzuteko gai izango direnak. Orain artean erakundeek bultzatutako ikuspegi linealari ikuspegi sistemikoa gehitu beharko zaio, tokiko eragile publiko – pribatu – komunitarioak harremanetan jarriko dituena, eta ko-sorkuntzaren bidetik, gizarteko beharrei erantzuteko gai izango dena. Honek, era berean, gobernantza eredu berriak eraikitzera garamatza.\nGuzti honek prozesuak gizarte eraldaketan duen garrantzira eramaten gaitu. Helmuga baino prozesua da garrantzizkoena, eta prozesua bera izango da emaitza posible egingo duena. Eta prozesua zaintzea, lankidetzazko harreman berriak sortzea esan nahi du, harreman sozial berrien eraikuntzak bideratzea.\nAholkularitza honek erakunde ezberdinen bidelagun izan nahi du gizarte berrikuntzan oinarritutako prozesu horien eratze eta garapenean. Entzutean eta gaitasun endogenoetan oinarrituko diren lankidetzazko prozesuak bultzatu nahi dira. Eta hori, metodologia eta forma berritzaileen bitartez, eta kasu askotan, bestelako gizarte berrikuntzako eragileekin elkarlanean.


Cristina Cañada, IDAE-Espainiako Energia Ministerioko aditua: "Espainian etxe bakoitzak alferrik galtzen du kontsumitzen duen energiaren %20" | Aldizkaria | EROSKI CONSUMER\nCristina Cañada, IDAE-Espainiako Energia Ministerioko aditua: "Espainian etxe bakoitzak alferrik galtzen du kontsumitzen duen energiaren %20"\nEnergia aurrezteak lagundu egiten digu fakturetan gutxiago ordaintzen, horien prezioak gora eta gora baitoaz, eta lagundu egiten du, halaber, ingurumena zaintzen. Azalpen hori eman du Cristina Cañadak. Energia Dibertsifikatzeko eta Aurrezteko Institutuko teknikaria da (IDAE), eta Etxeen eta Eraikinen Sailean aritzen da (Espainiako Energia, Turismo eta Agenda Digitaleko Ministerioaren mendeko erakundea da). Cañadak, gainera, zenbait neurri proposatu dizkie kontsumitzaileei energia aurrezteko.\nBai, merezi du, bai etxetresna bat ordezkatzen dugunean eta bai lehenengoz erosten dugunean ere. Etiketa energetikoak lagundu egiten du kontsumitzaileak jakin dezan zein den tresnaren energia "gastua". Luzera, tresna horiek ongi erabiltzea eta mantentzea bezain garrantzitsua da.\nBai. Argindarraren fakturaren "itzaleko" pisuaren zati handi bat potentziari lotua dago, zeina hilero ordaintzen baita, kontsumitu edo ez kontsumitu. Horretarako, ikuskatu egin behar dugu gure faktura, eta etxean ongi antolatu. Saihestu egin behar dugu potentzia elektriko handiena duten gailuak aldi berean erabiltzea. Adibidez, labea jarri eta arropa lisatzen hasten bagara, 3 edo 4 kW eman beharko dizkigu sareak, eta horri gehitzen badiogu etxeko kontsumo iraunkorra (hozkailua, stand-by...), gutxienez 4,4 kW beharko ditugu. Horrela jokatuz, hilean 15 euro inguru ordaindu beharko dugu zergak ezarri aurretik. Hori egiteko ohiturarik ez badugu, aski genuke 3,3 kW-ekin, eta 11 euro eta erdi ordainduko genuke.\nOnena da 2007. urtearen ondoren eraiki edo berritu den etxe bat erostea, legediak berak bermatzen baitu, eraikinetik beretik, energia kontsumo txikiagoa egiten dela klimatizazioan eta argiztapenean. Eta sistema eraginkorren eta berriztagarrien instalazioa ere hartzen du kontuan. Baina beti ezin denez, hobekuntzak egin beharko dira, eta horretarako ez dago "errezeta" bat bakarra. Kasu bakoitzak irtenbide bat edo batzuk izan ditzake, faktore asko egoten baitira tartean, adibidez klima, instalazioak egiteko lekua edukitzea, lehendik dauden instalazioei probetxua ateratzea, eraikinaren egitura errespetatea, eta abar. Adibidez, etxe batzuen teilatuak ematen du aukera eguzki hargailu termikoak jartzeko eta horiekin ur beroa doan sortu eta Ur Bero Sanitarioaren zirkuitura sartzeko; horrela saihestu egiten da beste erregairen bat erabiltzea prozesu horretan. Inbertsio hori 3 edo 4 urteren buruan berdindu daiteke. Beste teknologia batzuekin irtenbide bat baino gehiago egon daiteke. Onena da aditu bati galdetzea.


Erregimen Bereziko Ekoizkeleak - Iberdrola\nAzken Baliabide Irudikapena\n2009an elektrizitatearen sektorean gauzatutako araudi-aldaketak sarien ordezkapen eta likidazio-prozedura aldarazi zuen, baita erregimen bereziko energia elektriko ekoizpen-instalazioentzako pizgarri eta osagarriak ere.\nZentzu honetan, 2009ko azaroaren 1etik aurrera, IBERDROLA COMERCIALIZACIÓN DE ÚLTIMO RECURSO, S.A.U. beste agenteren batek ordezkatuak izateko eskatu ez duten instalazioen ordezkaria da CNE, merkatuko operadore (OMEL) eta sistemako operadorearen (REE) aurrean.\nBezeroen arreta hobetzeko konpromisoaren barruan, IBERDROLA COMERCIALIZACIÓN DE ÚLTIMO RECURSO, S.A.U.-n eskura jartzen dizkizugu hainbat komunikazio-bide; horien bitartez gestore espezializatu talde batek eskatzen dizkiguzun kontsulta, azalpen edo informazio guztiei erantzungo die.\nAuto-ekoizleen Bulego Birtuala\nAuto-ekoizleen edo Erregimen Bereziko Ekoizleen Bulego Birtuala Iberdrolak IBERDROLA GENERACIÓN DE ÚLTIMO RECURSO, S.A.U.-k azken baliabideko ordezkari gisa (RUR) ordezkatzen dituen edo ordezkatu izan dituen erregimen bereziko instalazioetako titular guztiei eskaintzen dizkien aplikazio bat da.\nAuto-ekoizleen Bulego Birtualetik, bere titulartasunpeko lantegi eta instalazioetako ekoizpen-datu eta erregistroei buruzko eragiketa eta kontsultarik ohikoenak egin ahal izango dituzte ordezkatutako titularrek, hona zehazten den moduan:\nEkoizpen aurreikuspenak/programak bidali eta kontsultatu (P ≥ 1MW Potentzia Instalazioak).\nInstalazioaren egitura-datuak eta posta-helbidearen datuak kontsultatu.\nIV Eranskina egin instalazioaren urteko datuen ekarpenarekin.\nLaguntza-dokumentuak eta indarrean den araudia kontsultatu.\nNeurrien laburpena kontsulttatu eta, hala badagokio, likidazio-aldi bakoitzeko karga-kurbak, likidazio bakoitzaren aurretik..\nFakturak kontsultatu, CNEk argitara ematen dituen egunetik aurrera (jardueraren hasieratik edota 2009ko azarotik).\nOrdezkapen-aldirakok indarrean diren datuetara sartu eta kontsultatzea.\nSartu orain Auto-ekoizleen Bulego Birtualera (*) eta kudea itzazu zure lantegi eta instalazioak eroso eta erraz.\nAplikazio honi ahal beste etekin atera ahal izan diezaiozun, eskura jartzen dizugu Erregimen Bereziko Auto-ekoizleen Bulego Birtualaren Eskuliburua [PDF] (*)\n1. Zer aldarazpen ezartzen dira CNEren 4/2009 Zirkularra argitaratzean?\n4/2009 zirkularrak erregimen bereziko ekoizleentzako likidazio eredu ekonomiko berria ezartzen du, baita eragindako agenteei aplikatzeko prozeduren ezarpena ere.\n2. Noiz sartu zen indarrean likidazio-sistema berria\nLikidazio-sistema berria 2009ko azaroaren 1etik aurrera da aplikagarria. Orduz geroztik,CNEk likidazioa egiten du eta instalazio bakoitzeko ordezkarien bitartez ordaintzen da.\n3. Zer gertatzen da likidazio-sistemaren hasieran ordezkaria IBERDROLA DISTRIBUCIÓN baldin bazen edo nire instalaziorako ordezkaririk ez baldin badago?\nBai lehen kasuan, baita bigarrenean ere, IBERDROLA COMERCIALIZACIÓN DE ÚLTIMO RECURSO, S.A.U.-k egingo du ordezkari lana.\n4. Nork egin du energiaren likidazioa sistema berria indarrean sartu arte?\nLikidazio-sistema 2009ko azaroaren 1ean indarrean sartu arte, merkatu librean ordezkaririk aukeratu ez zuten ekoizleei ordaintzeko arduraduna enpresa banatzailea zen. Ordezkaririk aukeratu ez duten ekoizleak, 2009ko azaroaren lehenetik aurrera, Azken Baliabideko Merkaturatzaileak ordezkatuko ditu.\n5. Zer da Baldita?\nTarifa Erregulatuarekiko Diferentziaren Likidazio Oinarria, sistemako operadoreak hilean behin kalkulatu eta CNEri jakinarazi behar duena.\nAgente ordezkariak ekoizlearen energia merkatuan saltzeagatik jasotzen duen zenbatekoa, eta Tarifa Erregulatuari kendu behar zaiona Sari Baliokidea lortzeko.\n6. Zer da Sari Baliokidea?\nCNEk kalkulatzen duen zenbatekoa ekoizle edo CIL bakoitzerako. Eguzkiko fotovoltaikorako Tarifa Erregulatuaren eta Balditaren arteko kendura gisa kalkulatzen da.\n7. Zein agentek parte hartzen dute likidazio-prozesuan?\nHauek dira likidazio-prozesuan parte hartzen duten agenteak:\nREE (Sistemako Operadorea)\nOMEL (Merkatuko Operadorea)\nCNE (Energiaren Batzorde Nazionala)\n8. Zein da agente ordezkariaren papera?\nOrdezkaritzat hartuko dira merkatuko subjektu baten kontura aritzen direnak, subjektu horren izenean izan (ordezkapen zuzena), ala bere buruaren izenean (zeharkako ordezkapena).. Eguneroko eta egunen arteko energia elektriko ekoizpen merkatuan bada, ohiko ordezkapenarekin batera, bereziki kualifikatutako subjektu ordezkari bat, erregimen berezia ordezkatzeko bakarrik. Ordezkari kualifikatu honi agente saltzailea esaten zaio eta bere ohiko funtzioei, martxoaren 12ko 436/2004 Errege Dekretuaren 28. artikuluan aitortutako ahalmenak gehitzen zaizkie.\n9. Zein da agente ordezkariaren papera?\nOrdezkariak, merkatuko agentea, merkatura eramaten du instalazioetatik datorren energia-ekoizpena, instalazio hauetako ekoizpen-aurreikuspenak integratzen ditu eta bere likidazioa kudeatzen du OMELen eguneroko merkatuan.\nCNEra m+1 hilabeteko 10. eguna baino lehen, Sistemako Operadorearengandik jasotako "Balditaren" informazioa bidaltzeko arduraduna da ere, instalazio edo CIL bakoitzeko xehatuta, m, m-3 eta m-11 ekoizpen-hilabeteetarako.\nHalaber, REE eta CNEtik hurrenrez hurren jasotako zergak hark ordezkatutako energia-ekoizleei ordaintzeko arduraduna da ere, hala badagokio desbiderapenengatiko dedukzioa aplikatuz.\n10. Zein da enpresa banatzailearen papera?\nEnpresa banatzailea da prozesua abian jartzen duena, hura baita 3 eta 5 motako ekipoen irakurketaren arduraduna baita. M+1 hilabeteko 8. eguna baino lehenago instalazio bakoitzeko energia aktibo eta erreaktibo garbiaren ordurko neurketa (benetakoa ala zenbatetsia) bidali behar du ("CIL" kodea). CNE izango da informazio hori oinarri hartuta Sari Baliokidea eta Erreaktiboarengatiko Osagarria kalkulatuko duena.\n11. Zein da Sistemako Operadoraren (REE) papera?\n1 eta 2 motako ekipoetako irakurketa egiteko arduraz gainera, ordezkariari eta CNEri, m+1 hilabeteko 8. eguna baino lehenago, m, m-3 eta m-11 hilabeteetako "Baldita" ere bidali behar die, agente ordezkari bakoitzeko xehatuta.\n12. Zein da OMELaren papera?\nOrdezkariengandik eguneroko merkatuan jasotako ekoizpen-eskaintzak lotzeko ardura du.\n13. Zein da CNEren papera?\nCNE da, likidazio-prozesuan parte hartzen duten agenteek ekarritako datuak oinarri hartuta, Erregimen Bereziko instalazioetako energia erreaktiboarengatiko osagarria eta sari baliokidea kalkulatzen duena.\nOrdezkariei sari, pizgarri eta osagarrien zenbatekoak sartzeko arduraduna da ere.\n14. Noiz egiten zaie ordainketa ekoizleei?\nLikidazioak "m+1" hilabeteko 28. egunean ixten dira, eta hainbat epe aldagarri dago likidazioa onetsi eta konformatzeko; ordainketak, hortaz, "m+2" hilabeteko bigarren hamarrekoan egiten direla aurreikusten da (10. eta 20. egunen artean). Hala eta guztiz ere, egun hori atzeratu egingo balitz, ordainketa egiteko epea ez da hogeita hamar egun natural baino handiagoa izango "m+1" hilabetea ixten denetik, CNEk 4/2009 Zirkularrean hartutako konpromisoari jarraiki.\nLikidazio hau (m+1) aurreko hilabeteko ekoizpenari egokituko zaio (m). Likidazio probisionalak esaten zaie instalazio guztiek ez dauzkatelako benetako irakurketa-sistemak dituzten ekipoak eta, kasu horietan, likidazioa balioespenen arabera egiten da, eta berrikusi egin behar da (hilabete horretan bertan, hurrengo likidazioetan).\nEkoizpen-alditik (m) hiru hilabeterea, CNEk bigarren likidazioa egiten du, Tarteko Likidazio Probisionala (m+3) eta ekoizpen-alditik (m) 11 hilabetera Lehen Amaierako Likidazio Probisionala (m+11) egiten da.\nSegidako likidazioek likdazio probisionaletan likidatutako diru-sarreren kopurua aldarazi ahal izango dute, benetako ekoizpenaren eta horietako bakoitzean egindako balioespenaren arteko aldaketaren arabera.\nIberdrolak ordezkari gisa eskaintzen dituen abantaila guztien berri izateko, gurekin harremanean jar zaitezke, 902 13 13 24 telefonoaren bitartez edo crc.regimenespecial@iberdrola.es posta elektronikoan.


Ibrahima Balde - Wikipedia, entziklopedia askea.\nKonakry, 1994 (27/28 urte)\nidazlea eta mekanikaria\nIbrahima Balde (Konakry, Ginea, 1994) Gineako auto-mekanikari eta idazlea da. Amets Arzallusekin batera idatzi zuen Miñan liburua, bera da protagonista. Liburuak Zilarrezko Euskadi Saria irabazi zuen 2020an. Migrazioaren abentura horrek markatu du Ibrahima Balderen ibilbidea. \nEgin zuen bidea.\nAita gazterik hil zitzaion, eta anaia desagertu: haren bila abiatu zuen Gineatik Europaranzko bidaia. Pobrezia, desertua, tortura, esplotazioa, Mediterraneo itsasoa gurutzatzea... Bizipen gogorrek markatu zuten Euskal Herrira iritsi bitarte egin zuen bidaia. Ibrahima Balderen bizitzaren kronika da Miñan nobela, hark ahoz eta Amets Arzallusek letraz idatzia.\nGineako hiriburua den Konakrytik, Gineako bigarren hirira den Nzérékoréra mila eta hirurehun bat kilometro daude. Ibrahima han ibili zen hiru edo lau urtez, kamioi batean, gidari batek aprendiz onartu zuelako. Aste batean Konakrytik Nzérékoréra joaten ziren, eta hurrengo astean Konakryra itzuli. Egun batean amak deitu zuen arte: anaia txikia falta zen etxean. Eta haren bila abiatu zen. Basamortua gurutzatu; pasatzaile, polizia, bahitzaileekin topo egin; egarria, gosea, mina ezagutu. Afrikatik Europarako bidea.\nGinea Afrikako mapan\nKonakryko Kindia eskualdea Ginean\nNzérékoré eskualdea Ginean\nFula (lupar) hizkuntzaren herria\nAljeria: Timiauine - Bordj - Reggane - Adrar - Ghardaia - Ouargla - Debdeb -\nAljeria: Debdeb - Ouargla - Ghardaia - Aljer - Oran -\nMiñan liburuari 2020ko Zilarrezko Euskadi saria esleitu zioten. Geroago liburua Ingelesera itzuli zuen Timberlake Wertenbaker idazleak (Little brother. An odyssey to Europe). , gaztelaniara Ander Izagirre idazleak itzuli zuen (Hermanito), alemanera (Kleiner Bruder. Die Geschichte meiner Suche) galiziera (Miñán) eta katalanera ere (Germanet) itzuli da.\nLiburua hainbat hizkuntzatara itzuli eta gero, ale bat Frantzisko I.a Aita Santuarenganaino iritsi zen 2022an. Katolizismoaren buruak irakurri zuen eta publikoki goraipatu eta gomendatu zuen.\n↑ a b (Ingelesez) «Amets Azallus Antia + Ibrahima Balde» Barbara J. Zitwer Agency (Noiz kontsultatua: 2020-11-29).\n↑ «Miñán» www.rinoceronte.gal (Noiz kontsultatua: 2022-02-27).\n↑ «Francisco aita santuak 'Miñan' liburua gomendatu du» Argia (Noiz kontsultatua: 2022-04-05).\n↑ Rey Gorraiz, Uxue. «Aita santuak 'Miñan' liburua gomendatu die zenbait kazetariri» Berria (Noiz kontsultatua: 2022-04-05).\nTabakalera ID: 124619


Edana eta tabakoa behera doaz | Gizartea | Berria\nJaurlaritzak adikzioen gaineko inkesta aurkeztu du. Asteburuetako alkohol kontsumoak lehengoan jarraitzen du. Psikofarmakoen eta jokoaren kontsumoan gorakada egon da\nPertsona bat kirol apustuak egiten taberna batean. IÑIGO URIZ / FOKU Tamaina handiagoan ikusi\nAlkohola eta tabakoa dira Arabako, Bizkaiko eta Gipuzkoako biztanleek gehien kontsumitzen diren substantzia adiktiboak; kontsumoak, ordea, behera egin du azken bost urteetan. Atzo goizean aurkeztu zituzten Adikzioen gaineko inkesta. Euskadi 2017 inkestaren emaitzak Eusko Jaurlaritzan, Gasteizen. Substantzia legezkoen eta legez kanpokoen, jokoaren, eta Interneteko jardueren kontsumoak ikertu dituzte, 15 eta 74 urte bitartekoen artean eta genero ikuspegia kontuan hartuta. «Emaitza hobeagoak eta zehatzagoak» lortzeko helburuarekin, ikerketa bost urtean behin egingo da hemendik aurrera; 1992tik 2012ra arte bi urtetik behin egin izan da. Jon Darpon Osasun sailburuaren arabera, Euskal Autonomia Erkidegoan adikzioei aurre egiteko ezinbesteko tresna da ikerketa: «Neurriak eta ekintzak diseinatzeko».\nAlkoholaren kontsumoa jaitsi egin da. Lanegunetan edaten ez duten biztanleen kopuruak gora egin du, eta gehiegizko kontsumoa dutenenak, behera. Nabarmendu behar da 15 eta 34 adin tartean astegunetan kalean edaten dutenen kopurua ere jaitsi egin dela, lehen aldiz; hala ere, asteburuetako zifrek orain bost urtekoen pareko jarraitzen dute. Horren harira, Darponek onartu du datuak «kezkagarriak» direla, eta gazteekin lan egin beharra dagoela: «Gazteei kasu egin beharra dago; kaleko edanaren kontsumoa jaitsi egin behar da».\nTabakoari dagokionez, 2012tik lau puntu jaitsi da kontsumoa. Erretzaile kopurua ez ezik, egunero erretzen dituzten zigarroen kopuruak ere behera egin du; erretzaile ez direnen kopurua %75,3 da jadanik. Azken 25 urteetako prebalentzia apalena da. Gizonezkoetan, 45 eta 74 urte bitartean kontsumitzen da tabako gehien; emakumezkoetan, berriz, 15 eta 44 urte bitartean. Estreinakoz, gainera, zigarro elektronikoaren kontsumoa ere ikertu da; herritarren %6k kontsumitzen dute.\nLegez kanpoko substantzien eta psikofarmakoen emaitzak bestelakoak dira. Gehiago kontsumitzen dira. Osasun sailburuak esan duenez, kalamua da oraindik ere EAEn gehien kontsumitzen den legez kanpoko substantzia; ondotik, kokaina da gehien hartzen den droga. Gizonezkoek kontsumitzen dute gehien; 18 eta 19 urte bitartean hasten dira. Hala ere, «datuak krisiaren aurreko zenbakietatik urrun» daudela esan du Darponek. Psikofarmakoen kontsumoa ere geroz eta nabariagoa da; gainera, aurreko datuekin alderatuz gero, emakumeek gizonezkoek baino gehiago kontsumitzen dituzte. Gizonak gailentzen dira gainerako kontsumoetan; adinekoen artean, gainera, kontsumo diferentzia «bereziki» handia dela azaldu du Osasun sailburuak.\nBada bestelakorik ere. «Lehentasuna tabakoak eta alkoholak izan arren, nagusiki jokoan eta Interneten jarri beharra dago arreta; areagotuz doa», azaldu du Miren Dorronsoro Osasun Publikoaren eta Adikzioen zuzendariak. Izan ere, azken bost urteetako datuak aztertuz gero, jokoak gero eta presentzia handiagoa du adikzioetan; inkestaren arabera, herritarren %25,7k jokatzen dute astero loterian eta apustuetan. Kirol jokoak ere poliki-poliki igotzen ari dira, batik bat gizonezkoetan; gainera, 2012tik gehien hazi diren adikzioak dira. «Gizonen jokorako adikzioa emakumeena halako hiru izan da 2017an; adin ertainekoak eta gazteak dira nagusi», azaldu du Darponek.\nEguneroko jardunean Internet ohikoa da, eta ikerketaren emaitzek ere horixe baieztatu dute. Erabiltzaileen kopurua 12,2 puntu igo da azken bost urteetan; beraz, geroz eta jende gehiagok erabiltzen du sarea. Herritarren %15 besterik ez da geratzen hortik kanpo. Hala ere, Interneten arrisku erabilera edo erabilera problematikoa erakusten duten biztanleen portzentajea apalagoa da: %5. Beraz, Darponek modu positiboan hartu ditu datuak. Emakumeen artean Interneten erabilera arriskutsuagoa izateko joera handiagoa dela ikusi dute ikerketan.\nDatuak aurreko urteetan baino hobeak izan arren, adikzioak eragozteko lan egin behar dela azaldu du Osasun sailburuak. «Adikzioek dakarten erronka garrantzitsuari aurre egiteko, prebentziora bideratuta dagoen Adikzioen eta Droga Mendekotasunen Gaineko Arreta Integralari buruzko legea dugu», azaldu du. Adikzioei buruzko Euskadiko VII. Plana ere badu Eusko Jaurlaritzak, eta 50 ekintza biltzen ditu. Jaurlaritzak propio alorrerako onetsiak dituen lege eta planez gain, baina, badira bestelako programak ere. Osakidetzak lehen mailako zerbitzuak eta tratamenduak eskaintzen ditu; aldundiek eta udalek, berriz, proiektu askotarikoak dituzte. Hezkuntza esparruan, esaterako, Kerik gabeko gazteak edota Adingabeak eta alkohola deituriko programen barruan ikasle askok hartu izan dute parte.\nIa 2.000 kutsatu egun bakarrean\n20.810 proba egin dituzte Hegoaldean, eta 1.959 pertsonak eman dute positibo. Bizkaian, egoera larriagotu egin da, eta intzidentzia tasak 500 positiboren langa gainditu du, baita Bilbokoak ere. 800 lagun daude ospitalean koronabirusagatik; 140, ZIUan.\nEuskaraldian 70.000 pertsonak eman dute izena orain arte\nIzena eman dutenen artean, %20k ez zuten parte hartu I. Euskaraldian. Egoera berezian bada ere parte hartzeko deia egin dute antolatzaileek.\nUrkulluk onartu du pandemiaren garapena «larria» dela, eta iragarri du aztertzen ari direla gaueko aisialdian, kirolean eta hezkuntzan neurri murriztaileagoak ezartzea.


Fusilatuen hobiak irekitzea denbora kontua da | Angelu itsua\nHasiera » Historia » Fusilatuen hobiak irekitzea denbora kontua da\nFusilatuen hobiak irekitzea denbora kontua da\nFusilatuen gorpuzkinak (Argazkia: J.U./Argazki Press)\nEspainiako Entzutegi Nazionalak geldiarazi egin du gerrako hobietatik gorpuak ateratzeko Baltasar Garzonen agindua. Antza, Zigor Aretoko magistratuek ez dituzte indusketak presazkotzat ikusi eta itzul ezinezko kalteak eragin ditzaketela diote. ARGIAren aste honetako zenbakiak (2.159) artikulua dakar auzi honek sorturiko eztabaida analizatuz.\nArtikuluan esaten da fiskaltzaren eta Garzonen arteko borrokatik biktimen duintasuna kaltetua atera litekeela; eta badirudi horrela gertatu dela. Fiskalaren errekurtsoak Entzutegi Nazionaleko kontserbadoreei bidea ireki die epailearen ekimena gelditzeko. Baina espero ez bezala, Garzonek eskumenik ez duela erabaki aurretik –zeren eta hori erabakiko du– geldiarazi ditu hilotzak azaleratzeko lanak magistratuen plenoak. Eta hori sekulako kolpea izan da biktimen senideentzat.\nDena den, erabaki horrek hobi komun batzuei bakarrik eragiten die, beste askotan gorputzak ateratzeko lanek jarraituko dute, ekimen pribatutik bada ere. Euskal Herrian, azkeneko urteetan, dozena bat hobi ireki ditu Aranzadik, erakunde publikoen laguntzarekin edo laguntzarik gabe. Denbora kontua da hobiak irekitzea. Harrigarriena da, Franco hil eta 33 urtera, gaurko biktimen alde hain ozen hitz egiten dutenek horrelako trabak jartzea. Espainiako Gobernuak errespetua eskatzen du erabaki judizialentzat, senideek errespetua eskatzen dute euren senideentzat, horra hor aldea.


Natusfera · Bythinia, , observado por aotsoa a las 08:57 TARDE CEST en 25, de mayo de 2015\nGénero Bythinia , observado por aotsoa a las 08:57 TARDE CEST en Mayo 25, 2015\nLatitud 43.416189, Longitud -2.93714\nañadido: 25 may 2015 20:56:23 CEST\nEspezien arteko harremanak: Landareen harraparia da eta uretako arrainek jaten dituzte. Búsqueda de observaciones con campo\nUretako adaptazio edo moldaerak: Arnasketa brankien bidez egiten dute. Búsqueda de observaciones con campo\nUgalketa: Espezie obiparoa da. Arrautzak maiatzean eta ekainean ipintzen ditu, 30mm-ko 10-70 arrautza inguru eta landareen eta harrien artean ipintzen dituzte. Búsqueda de observaciones con campo\nMugimenduak: Maskorraren barruan tentakulodun karramarrotxu biskoso bat dago, eta haiei esker mugitzen da. Búsqueda de observaciones con campo\nElikadura: Ibaietan bizi da, ibaiaren azpikaldean arearen parean landare ugari dagoen tokietan, horietaz elikatzen da, hauek xurgatzen ditu substratuak, harrien azpikaldean bizitzen da, hor substantzia asko daudelako, landare zatietaz elikatzen da. Búsqueda de observaciones con campo\nNeurriak: 1cm Búsqueda de observaciones con campo | Búsqueda de observaciones conNeurriak=1cm\nSailkapena: Zelulanitza, animalia, ornogabea, moluskoa, bythinia Búsqueda de observaciones con campo\nIdentificación de aotsoa: Género Bythinia, un miembro de Mollusks (Filo Mollusca)


ZELAIETAKO TXIKI BLOGA: febrero 2016\n1. ZIKLOKO IKASLEAK ZIRKOA LANTZEN ARI DIRA\nGorputz Hezkuntzako saioetan eta beste pare bat asteetan zehar 1. zikloko ikasleak Zirkoa lantzen ari dira; bertan malabareak, orekak, domadoreen lana, animalien mugimenduak eta pailazoen antzerkia lantzen ari dira. Hona hemen malabareak prestatzen egon direnen argazkiak;\nEgilea: Zelaietako Herri Eskola Ordua 16:18 No hay comentarios:\nOrain dela bi aste pertsonai misteriotsua hasi zen, bertan astelehenetik ostiralera pistak jartzen joan ziren. Ez zen oso zaila izan baina ez hain erreza ere ez. Orain dela bi aste Idoia Bediaga izan zen eta Unax Azkorbebeitiak irabazi zuen 2.eta 3.zikloan eta 1.zikloan Jurgi Garrok. Aurreko astean Kika Supersorgina izan zen eta Laiatz Garitaonandiak irabazi zuen 2.eta 3.zikloan eta 1.zikloan Hegoi Arrindak irabazi zuen.\nEgilea: Zelaietako Herri Eskola Ordua 16:09 No hay comentarios:\nZELAIETAKO AGENDA 21 EKO LOGOA\nGure eskolako ikasturte honetako logoa, 6. Mailako Unax Jauregik egin du. Guri asko gustatu zaigu, ea zuei ere!!! Hona hemen bere argazki bat.\nPLASTIKAZKO LANAK 2.ZIKLOAN\n2.zikloko ikasleak kaxak eta serpentinekin marrazkiak egiten ari dira. Eta hemen argazki batzuk dituzue.\n3.ZIKLOKOAK TRINKETERA GOAZ\nAurreko astean 3. ziklokoak joan ginen esku pelotan jolasten eta ikasten Tornosolo trinketera, oso ondo pasatu genuen. Aste honetan palan eta xarean ibili gara. Hemen dituzue argazki batzuk.\nEgilea: Zelaietako Herri Eskola Ordua 15:56 No hay comentarios:\nAurreko ostiralean Inauteriak ospatu genituen. Eguna hasteko kalejira egin genuen, gero txokolatea dastatu eta jolasordura irten ginen. Hau amaitu eta gero prestatutako koreografia\njendeari erakutsi genien. Hemen dauzkazue eguneko argazki batzuk:\nEgilea: Zelaietako Herri Eskola Ordua 16:32 No hay comentarios:\n1. ZIKLOKOEN LANAK\n1. Ziklokoek txotxongiloak eta plastilinazko lan batzuk egin dituzte. Begira zelako politak diren !!!!\nEgilea: Zelaietako Herri Eskola Ordua 16:27 No hay comentarios:\nEtiketak: LH 1. ziklokoen lanak\n5 ETA 6. MAILAKO IRTEERA URKIOLARA.\nMartxoaren 4an 6.eta 5. mailakoak Urkiolara joango gara, zuhaitzak ikustera. Egun guztia egongo gara eta Matienako 6. eta 5. mailakoarekin joango gara. Argazkiak aterako ditugu gero bertan ipintzeko eta zuek ikusteko. Ea horrelako egun polita egiten digun.\nEtiketak: LH 3. ziklokoen lanak\n2. ZIKLOKOEN LANAK\nOtsailaren 10 ean 2. ziklokoek lan polit hauek egin zituzten. GHB ean egin zituzten. Hemen dauzkazuez argazki batzuk.\nEgilea: Zelaietako Herri Eskola Ordua 16:12 No hay comentarios:\nIKERKETA GELA. 2016.\nAsteazkenero, 13.00tik 14.00etara Ikerketa gelan, ordenagailuak daude jolasteko. Jolas mota ezberdin asko daude aukeratzeko. Hona hemen argazki bat eta 2. Hiruhilabeteko txandak.\nEgilea: Zelaietako Herri Eskola Ordua 15:55 No hay comentarios:\nEGUEN ZURI 2016\nKaixo, aurreko ostegunean otsailak 4 Eguen Zuri ospatu zen. 1. ziklokoek Zelaietatik abestu zuten, 2. ziklokoek Muntsaratzetik eta gu 3. ziklokoek Gaztelutik. Hemen daukazue argazkitxo bat.\nEgilea: Zelaietako Herri Eskola Ordua 15:53 No hay comentarios:


Aisialdiko Begirale ikastaroa - Gaztetxoak\nEuskal Herriko Agintaritzaren Aldizkariak, 2016eko azaroaren 17-ko 218 zk.-ko dekretuan azpimarratzen duen bezala eta 2017ko irailaren 1etik aurrera:\nBEGIRALE IKASTAROA GAUZATZEKO HIRU AUKERA ESKAINTZEN DITUGU:\nOHARRA: Modalitate guztietarako ikasleak 18 urte izan behar ditu ikasturteko ekainerako, eta eskola-graduatuaren jabe izan behar da!\nBegirale Ikastaro TRINKOA\nUrritik ekainera, ikasturte bakarrean.\nBegirale Ikastaro ARRUNTA\nUrritik ekainera, bi ikasturtetan.\nBegirale Ikastaro UDANEGU\nUztailean eta hurrengo ikasturteko 6 asteburutan.\nPrestakuntza teoriko – praktikoa. 150 ordu dira guztira. Ordu kopuru hau ikasturte bakarrean, hau da, urritik ekainera bitarteko 12 asteburutan banatzen da.\n◉ 12 asteburu hauetatik 9, Gaztetxo Eskolan ematen dira eta 9 ikastaro hauen ordutegia hurrengoa da: ostiraletan: 18:00-21:00 eta larunbatetan: 9:30-18:30 (ordu bat eta laurden bazkaltzeko).\n◉ Gelditzen diran beste 3 asteburuak, aterpetxeetan garatzen dira eta ordutegia hauxe da: larunbateko 10:00etatik igandeko 13:30ak arte, bertan lo egiten gelditzea beharrezkoa delarik.\nHeziketa praktikoa. 160 ordu dira guztira. Ordu kopuru hau udaran, gutxienez 12 eguneko udaleku baten edota ikasturtean zehar, eta hiru hilabetez jarraian, Aisialdi talde baten lan eginez gauzatzen dira. Heziketa praktikoa egiteko aukera Gaztetxo Eskolak berak errazten ditu.\nPrestakuntza teoriko – praktikoa. 150 ordu dira guztira. Ordu kopuru hau bi ikasturtetan, urritik ekainera bitarteko asteburutan banatzen da. Hau da, lehenengo ikastaroan 6 asteburu eta bigarrenean beste 6 asteburu garatu beharko dira.\n◉ Lehenengo ikasturteko 4 asteburu eta bigarren ikasturteko 5 asteburu Gaztetxo Eskolan bertan ematen dira eta ordutegia hurrengoa da: ostiraletan: 18:00-21:00 eta larunbatetan: 9:30-18:30 (ordu bat eta laurden bazkaltzeko)\n◉ Bestalde, lehenengo ikasturteko 3 asteburu eta bigarren ikasturteko beste 1, aterpetxean garatzen dira eta hauen ordutegia hurrengoa da: larunbateko 10:00etatik igandeko 13:30ak arte, berton lo egiten gelditzea beharrezkoa delarik.\nHeziketa praktikoa. 160 ordu dira guztira. Ordu kopuru hau bigarren ikasturtean garatu behar dira, bai udaran, gutxienez 12 eguneko udaleku baten, zein eta hiru hilabetez jarraian Aisialdi talde baten parte hartuz. Heziketa praktikoa egiteko aukera Gaztetxo Eskolak berak errazten ditu.\nPrestakuntza teoriko – praktikoa. 150 ordu dira guztira. Ordu kopuru hau uztailean eta hurrengo ikasturteko 6 asteburutan banatzen da.\n◉ Uztaileko hilabetean zehar, Gaztetxo Eskolan. Ikastaro hauen ordutegia hurrengoa da: astelehenetik ostiralera goizeko 9:00etatik 14:00etara da.\n◉ 6 asteburuetatik 5 asteburu Gaztetxo Eskolan bertan ematen dira eta ordutegia hurrengoa da: ostiraletan: 18:00-21:00 eta larunbatetan: 9:30-18:30 (ordu bat eta laurden bazkaltzeko).\n◉ 6 asteburuetatik 1 asteburu aterpetxeetan garatzen dira eta ordutegia hauxe da: larunbateko 10:00etatik igandeko 13:30ak arte, berton lo egiten gelditzea beharrezkoa delarik.\nHeziketa praktikoa. 160 ordu dira guztira. Ordu kopuru hau udaran, gutxienez 12 eguneko udaleku baten edota ikasturtean zehar eta hiru hilabetez jarraian Aisialdi talde baten lan eginez gauzatzen dira. Heziketa praktikoa egiteko aukera Gaztetxo Eskolak berak errazten ditu.\nGaztetxo Hezkuntza Mugimendua | © 2022